polyglot-tagger/wikipedia-language-snippets-filtered huggingface dataset:
ಬ್ಯಾಂಡ್‌ನ ಹಲವಾರು ಲೈವ್‌ ಕಾರ್ಯಕ್ರಮಗಳು ಅಂತಿಮವಾಗಿ ಒಂದು ಸಂಕಲನದ ರೂಪ ಪಡೆದುಕೊಂಡು ಬಿಡುಗಡೆಯಾಗಿದ್ದು 1997 ಜುಲೈ 29ರಂದು : 101 . ಇದು ಹದಿನಾಲ್ಕು ಹಾಡುಗಳನ್ನು ಹಾಗೂ “‍ವೇರ್ ಯು ಕಮ್ ಫ್ರಾಮ್‌” ಹಾಗೂ “ಐ ಕಾಂಟ್ ಹೈಡ್‌” ಎಂಬ ಎರಡು ಹೊಸ ಸ್ಟುಡಿಯೋ ಧ್ವನಿಮುದ್ರಣಗಳನ್ನು ಒಳಗೊಂಡಿತ್ತು. ನೇರ ಕಾರ್ಯಕ್ರಮದ ಆಲ್ಬಂ ಬಿಡುಗಡೆಯಾಗುವ ಎರಡು ವಾರಗಳು ಮೊದಲು ಪಂತೇರಾ ತಮ್ಮ ಕೌಬಾಯ್ಸ್‌ ಫ್ರಾಮ್‌ ಹೆಲ್‌ ಗೆ ಪ್ರಥಮ ಪ್ಲಾಟಿನಂ ಆಲ್ಬಂ ಅನ್ನು ಸ್ವೀಕರಿಸಿತು. ಆದಾಗಿ ನಾಲ್ಕು ತಿಂಗಳ ನಂತರ ವಲ್ಗರ್ ಡಿಸ್‌ಪ್ಲೇ ಆಫ್‌ ಪವರ್ ಹಾಗೂ ಫಾರ್ ಬಿಯಾಂಡ್ ಡ್ರೈವನ್ ‌ ಆಲ್ಬಂಗಳಿಗೂ ಪ್ಲಾಟಿನಂ ಆಲ್ಬಂ ದೊರೆಯಿತು. ಹಾಗೆಯೇ 1997 ಹಾಗೂ 1998 ರಲ್ಲಿ ಕ್ರಮವಾಗಿ ಪಂತೇರಾ ಬ್ಯಾಂಡ್‌ ಟ್ರೆಂಡ್‌ಕಿಲ್ಸ್ ‌ ನ “ಸುಸೈಡ್‌ ನೋಟ್‌ ” ಹಾಗೂ ಕೌಬಾಯ್ಸ್ ‌ನ “ಸಿಮೆಟರಿ ಗೇಟ್ಸ್‌” ಹಾಡುಗಳಿಗೆ “ಅತ್ಯುತ್ತಮ ಮೆಟಲ್‌ ಪ್ರದರ್ಶನ” ಕ್ಕೆ ದ್ವಿತೀಯ ಹಾಗೂ ತೃತೀಯ ಗ್ರ್ಯಾಮಿ ಪ್ರಶಸ್ತಿಗೆ ನಾಮಕರಣಗೊಂಡಿದ್ದವು.
ಈ ಮಧ್ಯೆ, ಅನ್ಸೆಲ್ಮೋ ಇನ್ನಷ್ಟು ಉಪ-ಯೋಜನೆಗಳಲ್ಲಿ ನಿರತರಾಗಿದ್ದರು. 1999ರಲ್ಲಿ ಬಿಡುಗಡೆಯಾದ ನೆಕ್ರೊಫಾಗಿಯಾ ಬ್ಯಾಂಡ್‌ನ ಹೊಲೊಕಾಸ್ತೊ ದೆ ಲಾ ಮಾರ್ತ್ ಆಲ್ಬಂಗೆ “ಆಂಟನ್‌ ಕ್ರೌಲಿ” ಹೆಸರಿನಲ್ಲಿ ಗಿಟಾರ್ ವಾದಕರಾಗಿ ಕಾರ್ಯನಿರ್ವಹಿಸಿದರು. ಚರ್ಚ್‌ ಆಫ್‌ ಸ್ಯಾಟನ್‌ ನ ಸ್ಥಾಪಕ ಆಂಟನ್ ಲಾವೇ ಹಾಗೂ ಇಂದ್ರಜಾಲ ತಜ್ಞ ಅಲೆಸ್ಟರ್ ಕ್ರೌಲಿ ಅವರ ಹೆಸರುಗಳನ್ನೂ ಈ ಆಲ್ಬಂ ಒಳಗೊಂಡಿತ್ತು. ಅವರು ತಾತ್ಕಾಲಿಕವಾಗಿ ಬ್ಲ್ಯಾಕ್‌ ಮೆಟಲ್‌ ಸೂಪರ್ ಗ್ರೂಪ್‌ ಐಬನ್‌ ಹಾಗೂ 2000ರಲ್ಲಿ ಬಿಡುಗಡೆಯಾದ ಆ ಬ್ಯಾಂಡ್‌ನ ಆಲ್ಬಂನಲ್ಲೂ ಅನ್ಸೆಲ್ಮೋ ತಮ್ಮ ಸೇವೆ ಸಲ್ಲಿಸಿದರು. ಅನ್ಸೆಲ್ಮೋ ಅವರ ಇನ್ನೊಂದು “ಆಂಟನ್‌ ಕ್ರೌಲಿ” ಯೋಜನೆಯೆಂದರೆ, ಬ್ಯ್ಲಾಕ್‌ ಮೆಟಲ್‌ ಬ್ಯಾಂಡ್‌ ವೈಕಿಂಗ್ ಕ್ರೌನ್‌. ಅಬ್ಬೋಟ್‌ ಸಹೋದರರು ಹಾಗೂ ರೆಕ್ಸ್ ಬ್ರೌನ್‌ ತಮ್ಮದೇ ಆದ ಹೆವಿ ಮೆಟಲ್‌/ದೇಸಿ ಸಂಗೀತ ಯೋಜನೆಯೊಂದನ್ನು ಕೈಗೊಂಡರು. ಅದೇ ಸಮಯದಲ್ಲಿ ರೆಬೆಲ್‌ ಮೀಟ್ಸ್‌ ರೆಬೆಲ್‌ ಕೂಡ ಡೇವಿಡ್ ಅಲೆನ್‌ ಕೊ ಜೊತೆ ಯೋಜನೆಯೊಂದಕ್ಕೆ ಕೈ ಹಾಕಿತು.
ಮತ್ತೊಮ್ಮೆ ಪ್ರವಾಸಕ್ಕೆ ಹಿಂದಿರುಗಿದ ಬ್ಯಾಂಡ್‌ ಅಮೆರಿಕ (ಅಲ್ಲಿ ಅವರನ್ನು ಸ್ಪೊಂಜ್‌ಬೊಬ್‌ ಸ್ಕ್ವೇರ್ಪ್ಯಾಂಟ್ಸ್‌ ಅವರ “ಪ್ರಿ-ಹೈಬರ್ ನೇಶನ್‌ ವೀಕ್‌” ಪ್ರದರ್ಶನಕ್ಕೆ ಅತಿಥಿ ಕಲಾವಿದರಾಗಿ ಬಂದಿದ್ದರು), ಕೆನಡಾ, ಸೌತ್ ಕೊರಿಯಾ, ಆಸ್ಟ್ರೇಲಿಯಾ, ಯುರೋಪ್‌ ಮುಂತಾದ ರಾಷ್ಟ್ರಗಳಲ್ಲಿ ಪ್ರವಾಸಗೈದಿತು. ಯುರೋಪ್‌ನ ಪ್ರವಾಸ ಅತ್ಯಂತ ಚಿಕ್ಕ ಅವಧಿಯದಾಗಿತ್ತು. 2001 ಸೆಪ್ಟೆಂಬರ್ 11ರಂದು ನಡೆದ ಭಯೋತ್ಪಾದಕ ದಾಳಿಯ ಪರಿಣಾಮವಾಗಿ ವಿಮಾನಯಾನವನ್ನು ಸ್ಥಗಿತಗೊಳಿಸಿದ್ದರಿಂದ ಆರು ದಿನಗಳ ಕಾಲ ಅವರು ಐರ್ಲ್ಯಾಂಡ್‌ನ ಡಬ್ಲಿನ್‌ನಲ್ಲಿಯೇ ಸಿಲುಕಬೇಕಾಯಿತು. ಬಹುಶಃ ಇದೇ ಕೊನೆಯ ಬಾರಿ ಇರಬೇಕು ಪಂತೇರಾ ತಂಡ ಒಂದಾಗಿ ಪ್ರದರ್ಶನ ನೀಡಿದ್ದು. ಸ್ವದೇಶಕ್ಕೆ ಹಿಂದಿರುಗಿದ ಬಳಿಕ 2002ರಲ್ಲಿ ಬ್ಯಾಂಡ್‌ ತನ್ನ ನಾಲ್ಕನೇ ಆಲ್ಬಂ ಅನ್ನು ಬಿಡುಗಡೆಗೊಳಿಸಲು ಚಿಂತನೆ ನಡೆಸಿತ್ತು. ಹಾಗೂ, ಅದೇ ವರ್ಷದಲ್ಲಿ ಮತ್ತೊಂದು ಸ್ಟುಡಿಯೋ ಆಲ್ಬಂ ಅನ್ನು ಚಿತ್ರೀಕರಿಸಲೂ ತಂಡ ನಿಶ್ಚಯಿಸಿತ್ತು. ಆದರೆ ಅದ್ಯಾವುದೂ ನನಸಾಗಲೇ ಇಲ್ಲ.
ಗ್ರೂವ್ ಮೆಟಲ್‌ನ ಮೂಲವಿರುವುದು ನಿಜಕ್ಕೂ ಈ ಪ್ರಾತ್ಯಕ್ಷಿಕೆಗಳಿಲ್ಲಿಯೇ. ಆದರೆ, ಅದನ್ನು ಜನಪ್ರಿಯಗೊಳಿಸಿದ್ದು ಮಾತ್ರ ಪಂತೇರಾ ಎಂಬುದು ಅಭಿಮಾನಿಗಳನೇಕರ ಭಾವನೆ. ಪಂತೇರಾಗೆ ಹೋಲಿಸಿದರೆ ಎಕ್ಸೋಡರ್ ತನ್ನ ಪ್ರಪ್ರಥಮ ಪ್ರವೇಶದಲ್ಲಿಯೇ ಅನುಭವಿಸಿದ ವೈಫಲ್ಯದ ಕುರಿತು ಅದರ ಹಲವು ಅಂಶಗಳ ಮೇಲೆ ಆಲ್‌ಮ್ಯೂಸಿಕ್‌ ಬೆಳಕು ಚೆಲ್ಲುತ್ತದೆ. ಎಕ್ಸೋಡರ್ ಎಂದರೆ “ಉತ್ತಮ ಹಾಡುಗಳ ಅನುಪಸ್ಥಿತಿಯ ಪಂತೇರಾ” ಎಂಬ ಅಭಿಪ್ರಾಯದ ಕುರಿತು ಅದು ಅಸಮಾಧಾನ ವ್ಯಕ್ತಪಡಿಸುತ್ತದೆ. ಎಎಮ್‌ಜಿ ಸ್ಲಾಟರ್ ಇನ್‌ ದ ವ್ಯಾಟಿಕನ್ ಕುರಿತ ವಿಮರ್ಶೆಯಲ್ಲಿ ಎಎಮ್‌ಜಿ “ಬಹುಶಃ ಯಾವುದೇ ದೊಡ್ಡ ಪ್ರಮಾಣದ ಹಣೆಪಟ್ಟಿ ಹಚ್ಚದೇ ಎಕ್ಸೋಡರ್ ತಂಡವನ್ನು ಪಂತೇರಾ ಎಂದು ಕರೆಯುವುದೇ ಸೂಕ್ತ.” ಎಂದು ಅಭಿಪ್ರಾಯ ವ್ಯಕ್ತಪಡಿಸಿತ್ತು. ಮಾತ್ರವಲ್ಲದೇ, ಎಕ್ಸೋಡರ್ ನ ಚೊಚ್ಚಲ ಆಲ್ಬಂನ ಶೀರ್ಷಿಕೆಯ ಕುರಿತೂ ಗಮನ ಸೆಳೆಯುತ್ತಾ, ಆಲ್ಬಂನ ಕವರ್ “ಖಂಡಿತವಾಗಿ ಅದರ ಉದ್ದೇಶ ಸಾಧನೆಗೆ ಯಾವುದೇ ಸಹಾಯವಾಗಿಲ್ಲ” ಎಂದು ಶರಾ ಹಾಕಿತ್ತು.
ಅಮೆರಿಕದ ಹೆವಿ ಮೆಟಲ್‌ ವಾದ್ಯ ಸಮೂಹ ಪಂತೇರಾ ವನ್ನು 1981ರಲ್ಲಿ ಅರ್ಲಿಂಗ್‌ಟನ್‌, ಟೆಕ್ಸಾಸ್‌ ಮೂಲದ ಅಬ್ಬೋಟ್‌ ಸಹೋದರರೆಂದೇ ಹೆಸರುವಾಸಿಯಾದ ವಿನ್ನಿ ಪೌಲ್‌ ಹಾಗೂ ಡಿಮೆಬಾಗ್‌ ಡಾರ್ರೆಲ್‌ ಪ್ರಾರಂಭಿಸಿದರು. 1981ರ ಅಂತಿಮ ಭಾಗದಲ್ಲಿ ಗಾಯಕ ಟೆರ್ರಿ ಗ್ಲೇಜ್‌ ಜೊತೆಯಲ್ಲಿ ಬಾಸ್ಸಿಸ್ಟ್ ರೆಕ್ಸ್ ಬ್ರೌನ್‌ ಪಂತೇರಾ ತಂಡಕ್ಕೆ ಸೇರ್ಪಡೆಗೊಂಡರು. 1987ರಲ್ಲಿ ಫಿಲ್‌ ಅನ್ಸೆಲ್ಮೊ ಪಂತೇರಾ ತಂಡದ ಮುಖ್ಯ ಗಾಯಕರಾಗಿ ಹೊರ ಹೊಮ್ಮಿದ್ದರು. ಜನಪ್ರಿಯತೆಯ ತುತ್ತತುದಿಯಲ್ಲಿದ್ದಾಗಲೇ 2003 ರಲ್ಲಿ ಈ ಸಂಗೀತ ತಂಡದಲ್ಲಿ ಬಿರುಕು ಮೂಡಿತು. 2004ರಲ್ಲಿ ಒಹಾಯೋದ ಕೊಲೊಂಬಸ್‌ನ ಅಲ್ರೋಸಾ ವಿಲ್ಲಾದಲ್ಲಿ ತಮ್ಮ ಹೊಸ ತಂಡ ಡಮಾಗಪ್ಲಾನ್‌ ನ ತಂಡದೊಂದಿಗೆ ಪ್ರದರ್ಶನ ನೀಡುತ್ತಿದ್ದ ಡಿಮೆಬಾಗ್ ಅವರನ್ನು ನಾಥನ್‌ ಗೇಲ್‌ ಎಂಬ ದುಷ್ಕರ್ಮಿ ಹತ್ಯೆಗೈಯುವುದರ ಮೂಲಕ ಭವಿಷ್ಯದಲ್ಲಾದರೂ ಈ ತಂಡ ಒಗ್ಗೂಡಬಹುದು ಎಂಬ ಚಿಕ್ಕ ಆಸೆಯೂ ನಂದಿ ಹೋಯಿತು.
1986ರಲ್ಲಿ ಹಲವಾರು ತ್ರ್ಯಾಶ್ ಮೆಟಲ್‌ ಆಲ್ಬಂ ಗಳು ಒಂದಾದ ಮೇಲೊಂದರಂತೆ ಬಿಡುಗಡೆಯಾದವು. ಇವುಗಳು ನವೀನ ಪ್ರಕಾರದ ಸಂಗೀತವೊಂದಕ್ಕೆ ಕಾವು ನೀಡುತ್ತಿದ್ದ ಪಂತೇರಾ ತಂಡದ ಪಾಲಿಗಂತೂ ಪ್ರೇರಣಾದಾಯಕವಾಗಿದ್ದವು ಎಂದರೆ ಉತ್ಪ್ರೇಕ್ಷೆಯಾಗಲಿಕ್ಕಿಲ್ಲ. ಇವುಗಳಲ್ಲಿ ಬಹುಮುಖ್ಯವಾದವುಗಳೆಂದರೆ, ಮೆಟಾಲಿಕಾ ಅವರ ’ಮಾಸ್ಟರ್ ಆಫ್‌ ಪಪ್ಪೆಟ್ಸ್ ’, ಸ್ಲೇಯರ್ ಅವರ ’ರೇನ್‌ ಇನ್‌ ಬ್ಲಡ್‌ ’ ಹಾಗೂ ಮೆಗಾಡೆಥ್‌ ಅವರ ’ಪೀಸ್‌ ಸೆಲ್ಸ್‌.ಬಟ್‌ ಹೂ ಬೈಯಿಂಗ್‌?
’. ಟೆರ್ರೆನ್ಸ್‌ ಲೀ ಅವರ ಗ್ಲ್ಯಾಮ್‌ ರೂಪುರೇಷೆ ಬ್ಯಾಂಡ್‌ನ ಹೊಸ ಅವತಾರಕ್ಕೆ ಯಾವ ರೀತಿಯಿಂದಲೂ ಹೊಂದಾಣಿಕೆಯಾಗುವಂತಿರಲಿಲ್ಲ. ಮತ್ತು, ಅವರು ಹಾಗೂ ಅವರ ತಂಡದ ಸದಸ್ಯರು ತಮ್ಮ ತಮ್ಮ ಹಾದಿಯನ್ನು ಕಂಡುಕೊಂಡಾಗ ಹೊಸ ಸದಸ್ಯರನ್ನು ಹುಡುಕುವ ಅನಿವಾರ್ಯತೆ ಸೃಷ್ಟಿಯಾಯಿತು. ಆಗಲೇ ಟೆರ್ರೆನ್ಸ್‌ ತಮ್ಮ ಸ್ವಂತದ ಸಂಗೀತ ತಂಡ ’ಲಾರ್ಡ್ ಟ್ರೇಸಿ’ ಎಂಬ ಹೊಸ ತಂಡವನ್ನು ಘೋಷಣೆ ಮಾಡಿದರು.
ಮೆಟಲ್‌ಕೊರ್ ಹಾಗೂ ನು ಮೆಟಲ್‌ ಅಭಿವೃದ್ಧಿಯಲ್ಲಿ ಪಂತೇರಾದ ಪ್ರಭಾವ ಅಪಾರ. ಹೊಸ ಅಲೆಯ ಅಮೆರಿಕನ್‌ ಹೆವಿ ಮೆಟಲ್‌ನ ಸಂಸ್ಥಾಪಕರಲ್ಲಿ ಪಂತೇರಾ ಕೂಡ ಒಂದು ಎಂಬುದು ತರ್ಕಾತೀತ. ಪಾಪ್‌ಮ್ಯಾಟರ್ ಪ್ರಕಾರ, “ಡಾರೆಲ್‌ ಅಬ್ಬೋಟ್‌ರು ಹೆವಿ ಮೆಟಲ್‌ ಎಂಬ ಒಂದು ಸಂಪೂರ್ಣ ಸಂಗೀತ ಪ್ರಕಾರದ ಮೇಲೆ ಅಗಾಧ ಪ್ರಭಾವ ಬೀರಿದ್ದಾರೆ. ಕೌಬಾಯ್ಸ್‌ ಫ್ರಾಮ್‌ ಹೆಲ್‌ ಹಾಗೂ ವಲ್ಗರ್ ಡಿಸ್‌ಪ್ಲೇ ಆಫ್‌ ಪವರ್ ನಂತರ ಅಮೆರಿಕದ ಪ್ರತಿಯೊಬ್ಬ ಯುವ ಮೆಟಲ್ ಬ್ಯಾಂಡ್‌ ಒಂದಲ್ಲಾ ಒಂದು ರೀತಿಯಲ್ಲಿ ಗಿಟಾರ್ ಶೈಲಿಯನ್ನು ಅಳವಡಿಸಿಕೊಂಡಿದ್ದಾರೆ. ಅವರಿಗೆ ಪ್ರೇರಣೆಗೆ ನೀಡಿದ ಮುದ್ರಣಗಳೆಂದರೆ; ಟೂಲ್‌, ಕಾರ್ನ್‌, ಲಿಂಪ್‌ ಬಿಝ್ಕಿತ್, ಸ್ಲಿಪ್‌ನಾಟ್, ಹೇಟ್‌ಬ್ರೀಡ್, ಲ್ಯಾಂಬ್‌ ಆಫ್‌ ಗಾಡ್, ಶಾಡೋಸ್‌ ಫಾಲ್, ಮಸ್ಟೊಡನ್‌.ಹೀಗೆ ಪಟ್ಟಿ ಅಂತ್ಯವೇ ಇಲ್ಲದೇ ಬೆಳೆಯುತ್ತದೆ”. ಎಂದು ಅಭಿಪ್ರಾಯಪಟ್ಟಿದ್ದು.
ಪ್ರಮುಖ ವೇದಿಕೆಯ ಕಾರ್ಯಕ್ರಮಕ್ಕಾಗಿ ಪಂತೇರಾ ಓಝ್‌ಫೆಸ್ಟ್‌ ಜೊತೆ ಎರಡು ಬಾರಿ ಪ್ರವಾಸ ಮಾಡಿದೆ. 1997ರಲ್ಲಿ ನಡೆದ ಎರಡನೇಯ ಹಾಗೂ 2000ದಲ್ಲಿ ಜರುಗಿದ ಐದನೇ ವಾರ್ಷಿಕ ಓಝ್‌ಫೆಸ್ಟ್‌ಗಳಲ್ಲಿ ಪಂತೇರಾ ಬ್ಯಾಂಡ್‌ ಕಾರ್ಯಕ್ರಮ ನೀಡಿತ್ತು. ತಮ್ಮ ವೃತ್ತಿಬದುಕಿನ ಹಾದಿಗುಂಟ ಪಂತೇರಾದ ಸದಸ್ಯರು ತಮ್ಮ ವಿಪರೀತ ಎನ್ನಬಹುದಾದ ಪಾರ್ಟಿಗಳು ಹಾಗೂ ವ್ಯಭಿಚಾರಕ್ಕೋಸ್ಕರ ಹೆಸರುವಾಸಿಯಾಗಿದ್ದರು. ಮಾತ್ರವಲ್ಲ, “ಬ್ಲ್ಯಾಕ್‌ ಟೂತ್ ಗ್ರಿನ್‌” ಎಂಬ ಮದ್ಯವನ್ನೂ ಅಧಿಕೃತವಾಗಿ ಹೊಂದಿದ್ದರು. ಕ್ರೌನ್‌ ರಾಯಲ್ ಅಥವಾ ಸೀಗ್ರಾಮ್‌ 7 ವಿಸ್ಕಿ ಮತ್ತು ಕೊಕಾಕೋಲದ ಮಿಶ್ರಣವಾಗಿರುವ ಈ ಮದ್ಯಕ್ಕೆ “ಬ್ಲ್ಯಾಕ್‌ ಟೂತ್ ಗ್ರಿನ್” ಎಂಬ ಹೆಸರನ್ನು ಮೆಗಡೆಥ್‌ನ “ಸ್ವೆಟಿಂಗ್ ಬುಲೆಟ್ಸ್‌” ಎಂಬ ಸಾಹಿತ್ಯದಿಂದ ಪಡೆದುಕೊಳ್ಳಲಾಗಿತ್ತು.
ನ್ಯೂ ಓರ್ಲಿಯಾನ್‌ನ ಥ್ರ್ಯಾಷ್‌ ಮೆಟಲ್‌ ಬ್ಯಾಂಡ್‌ ಎಕ್ಸೋಡರ್ ಗೆ ಸಂಬಂಧಿಸಿದಂತೆ ಹೆವಿ ಮೆಟಲ್‌ ಸಂಗೀತ ಲೋಕದಲ್ಲಿಯೇ ಪಂತೇರಾ ಕುರಿತು ಟೀಕೆ ಕೇಳಿ ಬರಲಾರಂಭಿಸಿತ್ತು. ಸಂಗೀತ ಲೋಕದಲ್ಲಿ ಸಂಚಲನ ಸೃಷ್ಟಿಸಿದ ಗ್ರೂವ್ ಮೆಟಲ್‌ ಸೌಂಡ್‌ ಮೂಲತಃ ಪಂತೇರಾ ಬ್ಯಾಂಡ್‌ನದ್ದಲ್ಲ. ಪಂತೇರಾ ಅದನ್ನು ಎಕ್ಸೋಡರ್ ನಿಂದ ಕದ್ದಿದೆ ಎಂದು ಕೆಲವು ಅಭಿಮಾನಿಗಳು ಆರೋಪಿಸಿದ್ದರು. ಎಕ್ಸೋಡರ್ ನ ಚೊಚ್ಚಲ ಆಲ್ಬಂ ಸ್ಲಾಟರ್ ಇನ್‌ ದ ವ್ಯಾಟಿಕನ್ ‌ ಬಿಡುಗಡೆಯಾಗುವ ಸಾಕಷ್ಟು ಮುನ್ನವೇ ಪಂತೇರಾದ ವಿಭಿನ್ನ ಶೈಲಿಯ ಕೌಬಾಯ್ಸ್‌ ಫ್ರಾಮ್‌ ಹೆಲ್ ‌ ಬಿಡುಗಡೆಯಾಗಿತ್ತಾದರೂ ಎಕ್ಸೋಡರ್ ನ ಸ್ವಯಂ-ಬಿಡುಗಡೆಯ ಎರಡು ಪ್ರಾತ್ಯಕ್ಷಿಕೆಗಳು 1998ರ ಅಂತಿಮ ಭಾಗದಲ್ಲಿಯೇ ಬಿಡುಗಡೆಯಾಗಿದ್ದವು .
ನಂತರದ ವರ್ಷದಲ್ಲಿ ಪಂತೇರಾ ತನ್ನ ಎರಡನೇ ಆಲ್ಬಂ ಪ್ರೋಜೆಕ್ಟ್ಸ್‌ ಇನ್ ದ ಜಂಗಲ್ ‌ ಅನ್ನು ಲೋಕಾರ್ಪಣೆ ಮಾಡಿತು. ಅದು ಅತಿ ಹೆಚ್ಚು ಗ್ಲ್ಯಾಮ್‌ ಮೆಟಲ್ ಆಲ್ಬಂ ಆಗಿದ್ದರೂ ಮೆಟಲ್‌ ಮ್ಯಾಜಿಕ್‌ ಆಲ್ಬಂಗೆ ಹೋಲಿಸಿದರೆ ಕಡಿಮೆ ತೀವ್ರತೆ ಮೆಲೋಡಿಕ್‌ ಪ್ರಭಾವ ಹೊಂದಿತ್ತು. ಅದರ ಜೊತೆ ಆದ ಇನ್ನೊಂದು ಬದಲಾವಣೆ ಎಂದರೆ ಟೆರ್ರಿ ಗ್ಲೇಜ್‌ ಅವರ ಹೆಸರು. ಈವರೆಗೆ ಅವರು “ಟೆರ್ರೆನ್ಸ್‌ ಲೀ” ಎಂದು ಕರೆಯಲ್ಪಡುತ್ತಿದ್ದರು. ಇದಕ್ಕೆ ಹೆಚ್ಚುವರಿಯಾಗಿ, ಆಲ್ಬಂನ ಪ್ರಧಾನ ಸೌಂಡ್‌ ಟ್ರ್ಯಾಕ್‌ “ಆಲ್‌ ಓವರ್ ಟುನೈಟ್‌” ಅನ್ನು ಅಂತಿಮ ಹಂತದಲ್ಲಿ ರಚಿಸಲಾಯಿತು. ’ಪ್ರೋಜೆಕ್ಟ್‌ ಇನ್‌ ದ ಜಂಗಲ್‌’ ಕೂಡ ಸ್ವತಂತ್ರ ಮೆಟಲ್ ಮ್ಯಾಜಿಕ್ ರೆಕಾರ್ಡ್ಸ್‌ ಲೇಬಲ್‌ನಲ್ಲಿ ಬಿಡುಗಡೆಯಾಯಿತು. ಹಾಗೂ ಅದನ್ನೂ ಜೆರ್ರಿ ಅಬ್ಬೊಟ್‌ ನಿರ್ಮಿಸಿದ್ದರು.
ಪಂತೇರಾ ತಂಡ ವಿಸರ್ಜನೆಯಾದ ಬಳಿಕ ಡಾರೆಲ್‌, ವಿನ್ನಿ ಗಾಯಕ ಪ್ಯಾಟ್‌ ಲಾಚ್‌ಮ್ಯಾನ್‌ ಹಾಗೂ ಬಾಸ್‌ ವಾದಕ ಬಾಬ್‌ ಝಿಲ್ಲಾ ಜೊತೆಗೂಡಿ ತಮ್ಮದೇ ಆದ ಡ್ಯಾಮೇಜ್‌ಪ್ಲ್ಯಾನ್‌ ಎಂಬ ಬ್ಯಾಂಡ್‌ ಒಂದನ್ನು ಹುಟ್ಟು ಹಾಕಿದರು. ಈ ತಂಡ ತನ್ನ ಮೊದಲ ಆಲ್ಬಂ ನ್ಯೂ ಫೌಂಡರ್ ಪವರ್ ಅನ್ನು ಫೆಬ್ರುವರಿ 2004ರಲ್ಲಿ ಬಿಡುಗಡೆ ಮಾಡಿತು. ವ್ಯವಹಾರಿಕವಾಗಿ ಈ ಆಲ್ಬಂ ಯಶಸ್ವಿಯಾಯಿತು. ಮೊದಲ ವಾರದಲ್ಲಿಯೇ 44, 000ಕ್ಕೂ ಹೆಚ್ಚಿನ ಪ್ರತಿಗಳು ಮಾರಾಟವಾಗಿದ್ದವು. ವರ್ಷವೊಂದರಲ್ಲಿಯೇ ಲಕ್ಷಕ್ಕೂ ಹೆಚ್ಚು ಪ್ರತಿಗಳು ಮಾರಾಟವಾದವು. ಆದರೂ, ಪಂತೇರಾದ ಮೆಟೀರಿಯಲ್‌ನ ಗುಣಮಟ್ಟಕ್ಕೆ ಡ್ಯಾಮೇಜ್‌ಪ್ಲ್ಯಾನ್‌ ಸರಿಸಾಟಿಯಲ್ಲ ಎಂಬ ಭಾವನೆ ಅಭಿಮಾನಿಗಳಲ್ಲಿ ಬಂದಿದ್ದರೆ ಅಚ್ಚರಿ ಇಲ್ಲ.
ಪಂತೇರಾ 1999ರಲ್ಲಿ ನಡೆದ ಸ್ಟ್ಯಾನ್ಲೀ ಕಪ್‌ ಹಾಕಿ ಚಾಂಪಿಯನ್‌ಶಿಪ್‌ ನಲ್ಲಿ ತಮ್ಮ ಫೇವರಿಟ್‌ ಹಾಕಿ ತಂಡದ ಕುರಿತು ಬರೆದಿದ್ದ ಹಾಡಿಗೆ ಎನ್‌ಎಚ್‌ಎಲ್‌ ಡಲ್ಲಾಸ್‌ ಸ್ಟಾರ್ಸ್‌ನ ಅಭಿಮಾನಿಗಳು ಹುಚ್ಚೆದ್ದು ಹೆಜ್ಜೆ ಹಾಕಿದ್ದರು. ಪಂದ್ಯಾವಳಿ ನಡೆದ ಕಾಲಮಾನ ಪೂರ್ತಿ ಅಲ್ಲಿನ ಅಭಿಮಾನಿಗಳು ಪಂತೇರಾದ ತಂಡದ ಜೊತೆ ಸಖ್ಯ ಬೆಳೆಸಿದ್ದರು. ಡ್ರಮ್ ವಾದಕ ವಿನ್ನಿ ಪೌಲ್‌ ಏರ್ಪಡಿಸಿದ್ದ ಸ್ಟ್ಯಾನ್ಲಿ ಕಪ್‌ ಔತಣಕೂಟದಲ್ಲಿ ಗೈ ಕಾರ್ಬನ್ಯೂ ವಿನ್ನಿ ಪೌಲ್‌ ಮನೆಯ ಮಹಡಿಯ ಮೇಲೆ ನಿಂತು ಕೊಂಡು ತನ್ನ ಮನೆಯ ಈಜುಕೊಳಕ್ಕೆ ಎಸೆಯುವ ಭರದಲ್ಲಿ ಸ್ಟ್ಯಾನ್ಲಿ ಕಪ್‌ ಅನ್ನು ಊನಗೊಳಿಸಿದ್ದ. ಕಾಂಕ್ರೀಟ್‌ ಕಟ್ಟೆಯ ಮೇಲೆ ಬಿದ್ದು ಘಾಸಿಕೊಂಡಿದ್ದ ಕಪ್‌ ಅನ್ನು ನಂತರ ಎನ್‌ಎಚ್‌ಎಲ್‌ ನಿಯೋಜಿಸಿದ್ದ ಅಕ್ಕಸಾಲಿಗರು ಸರಿಪಡಿಸಿದ್ದರು.
1980ರ ದಶಕದ ಮೊದಲ ಮೂರು ಆಲ್ಬಂಗಳಂತೆ ಪವರ್ ಮೆಟಲ್‌ ಕೂಡ ಮೆಟಲ್‌ ಮ್ಯಾಜಿಕ್ ರೆಕಾರ್ಡ್‌ಗಳ ಆಧಾರದಲ್ಲಿಯೇ ಬಿಡುಗಡೆಯಾಯಿತು. ಪವರ್ ಮೆಟಲ್ 80ರ ದಶಕದ ಗ್ಲ್ಯಾಮ್‌ ಮೆಟಲ್‌ ಗುಣಗಳನ್ನು ಹೊಂದಿಯೂ ಕ್ರಮೇಣ ಅದು ಪಂತೇರಾದ ವಿಶಿಷ್ಠ ಸಂಗೀತ ಗುಣಗಳನ್ನೇ ಪ್ರತಿಬಿಂಬಿಸತೊಡಗಿತು. ಬ್ಯಾಂಡ್‌ ಸದಸ್ಯರು ನಂತರ, ಪವರ್ ಮೆಟಲ್ ‌ ಅನ್ನೂ ಸೇರಿದಂತೆ, ತಮ್ಮ ಸ್ವತಂತ್ರ ಬಿಡುಗಡೆಗಳನ್ನು ನಿರ್ಲಕ್ಷಿಸಿ ತಮ್ಮದೇ ಆದ ’ಗ್ರೋವ್‌’ ಧ್ವನಿಯನ್ನು ಅಭಿವೃದ್ದಿಪಡಿಸುತ್ತಾ ಆ ಮೂಲಕ ತಮ್ಮದೇ ಆದ ಹೊಸತಾದ ಹೆವಿಯರ್ ಇಮೇಜ್‌ ಅನ್ನು ಕಟ್ಟಿಕೊಂಡರು. ಅವರ ನಾಲ್ಕು ಸ್ವತಂತ್ರ ಆಲ್ಬಂಗಳೂ ಬ್ಯಾಂಡ್‌ನ ಅಧಿಕೃತ ವೆಬ್‌ಸೈಟ್‌ನಲ್ಲಿನ ಆಲ್ಬಂಗಳ ಪಟ್ಟಿಗೆ ಸೇರಲಿಲ್ಲವಾದ್ದರಿಂದ ಅವುಗಳು ಸಂಗ್ರಹಗಾರರೂ ಹುಡುಕಲಸಾಧ್ಯವಾದ ಆಲ್ಬಂಗಳಾದವು.
1999ರಲ್ಲಿ ಮತ್ತೊಮ್ಮೆ ಅನ್ಸೆಲ್ಮೋ ಜೊತೆ ಧ್ವನಿಮುದ್ರಣ ಸ್ಟುಡಿಯೋ ಮೆಟ್ಟಿಲು ತುಳಿದ ಪಂತೇರಾ ತನ್ನ ಕೊನೆಯ ಆಲ್ಬಂ ರೀಇನ್ವೆಂಟಿಂಗ್ ದ ಸ್ಟೀಲ್ ‌ ಅನ್ನು 2000 ಮಾರ್ಚ್‌ 21 ರಲ್ಲಿ ಬಿಡುಗಡೆ ಮಾಡಿತು. ಬಿಲ್‌ಬೋರ್ಡ್‌ 200ರಲ್ಲಿ #4 ರ ಸ್ಥಾನಗಳಿಸಿದ ಸ್ಟೀಲ್ ‌ “ರೆವಲ್ಯೂಷನ್‌ ಈಸ್‌ ಮೈ ನೇಮ್‌” ಹಾಗೂ “ಗಾಡಮ್ ಎಲೆಕ್ಟ್ರಿಕ್‌” ಹಾಡುಗಳನ್ನು ಒಳಗೊಂಡಿತ್ತು. ಇವುಗಳಲ್ಲಿ ಎರಡನೆಯದರಲ್ಲಿ ಕೆರ್ರಿ ಕಿಂಗ್‌ ಕೂಡ ಮುಖದೋರಿದ್ದು ಅದನ್ನು ಡಲ್ಲಾಸ್‌ನಲ್ಲಿ ನಡೆದ ಓಝ್‌ಫೆಸ್ಟ್‌ನಲ್ಲಿ ಮುದ್ರಿಸಿಕೊಳ್ಳಾಗಿತ್ತು. “ರೆವಲ್ಯೂಷನ್‌ ಈಸ್‌ ಮೈ ನೇಮ್‌” “ಅತ್ಯುತ್ತಮ ಮೆಟಲ್‌ ಪ್ರದರ್ಶನ” ಎಂಬುದಾಗಿ 2001ನೇ ಸಾಲಿನ ಗ್ರ್ಯಾಮಿಗೆ ನಾಮಕರಣಗೊಂಡಿತ್ತು. ಹೀಗೆ ನಾಮಕರಣಗೊಂಡ ಬ್ಯಾಂಡ್‌ನ ನಾಲ್ಕನೇ ಹಾಡು ಇದು.
1985ರಲ್ಲಿ ಪಂತೇರಾ ಮೆಟಲ್‌ ಮ್ಯಾಜಿಕ್‌ ರೆಕಾರ್ಡ್‌ಗಳೊಂದಿಗೆ ಐ ಆಮ್‌ ದ ನೈಟ್ ‌ ಎಂಬ ಮತ್ತೊಂದು ಆಲ್ಬಂ ಅನ್ನು ಬಿಡುಗಡೆ ಮಾಡಿತು. ಪ್ರೊಜೆಕ್ಟ್ಸ್‌ ಇನ್‌ ದ ಜಂಗಲ್ ‌ನಲ್ಲಿರುವಂತೆ ಈ ಆಲ್ಬಂನಲ್ಲೂ ಪಂತೇರಾದ ಸಂಗೀತ ಸಾಕಷ್ಟು ಬಿರುಸಾಗಿತ್ತು , ಮತ್ತು ಹೆವೀ ಮೆಟಲ್‌ ಬ್ಯಾಂಡ್‌ಗೆ ಪಂತೇರಾ ನೀಡಿದ್ದ ಒತ್ತು ಈ ಸಮಯದಲ್ಲಿ ಸಂಗೀತ ಲೋಕದ ಗಮನ ಸೆಳೆದಿತ್ತು. ಅಸಮರ್ಪಕ ವಿತರಣೆಯಿಂದಾಗಿ ಐ ಆಮ್‌ ದ ನೈಟ್‌ ಆಲ್ಬಂನ ಬೆಲೆ ಬಹುತೇಕ ಅಭಿಮಾನಿಗಳ ಕೈಗೆಟಕುವಂತಿರಲಿಲ್ಲ. ಆಲ್ಬಂ ಕೇವಲ 25 ಸಾವಿರದಷ್ಟು ಮಾತ್ರ ಮಾರಾಟವಾಯಿತು. ಪಂತೇರಾ ತಂಡದ ಎರಡನೇ ವೀಡಿಯೋ ಅನ್ನು “ಹಾಟ್‌ ಅಂಡ್‌ ಹೇವಿ” ಟ್ರ್ಯಾಕ್‌ಗೆ ನಿರ್ಮಿಸಲಾಯಿತು.
“28 ಬಾರಿ ಜಗತ್ತಿನಲ್ಲಿ ಪ್ರತಿಯೊಂದು ಪ್ರಧಾನ ಲೇಬಲ್‌ನಿಂದ” ಆಟ್ಕೋ ರೆಕಾರ್ಡ್ಸ್‌ ಮುರಿದ ಬಳಿಕ ಹರ್ರಿಕೇನ್‌ ಹ್ಯೂಗೋ ನಂತರ ತಂಡದ ಪ್ರದರ್ಶನವನ್ನು ನೋಡಲೋಸುಗ ತಂಡದ ಜೊತೆ ವ್ಯವಹಾರ ಕುದುರಿಸಬೇಕೆಂಬ ಆಕಾಂಕ್ಷೆ ಹೊಂದಿದ್ದ ಡೆರೆಕ್‌ ಶುಲ್ಮಾನ್‌ ತಮ್ಮ ಪ್ರತಿನಿಧಿಗಳಾದ ಮಾರ್ಕ್‌ ರೋಸ್‌ ಹಾಗೂ ಸ್ಟೀವನ್ಸನ್ ಯುಜಿನೊ ಅವರಿಗೆ ಈ ಕುರಿತು ಸೂಚಿಸಿದ್ದರು. ತಂಡದ ಪ್ರದರ್ಶನದಿಂದ ರೋಸ್‌ ಎಷ್ಟು ಪ್ರಭಾವಿತರಾದರೆಂದರೆ ಅಂದೇ ರಾತ್ರಿ ತಮ್ಮ ಬಾಸ್‌ಗೆ ಕರೆ ಮಾಡಿ ಲೇಬಲ್‌ಗೆ ಸಹಿ ಹಾಕಿಸಿಕೊಳ್ಳುವಂತೆ ಸಲಹೆ ನೀಡಿದ್ದರು. ಆಟ್ಕೊ ರೆಕಾರ್ಡ್ಸ್‌ ಅದನ್ನು ಒಪ್ಪಿಕೊಂಡಿತು ಮಾತ್ರವಲ್ಲ 1989ರ ಸನಿಹದಲ್ಲಿಯೇ ತಂಡ ಪೆಂಟೆಗೊ ಸ್ಟುಡಿಯೋದಲ್ಲಿ ಪ್ರಧಾನ ಲೇಬಲ್‌ ರಂಗಪ್ರವೇಶ ಮಾಡಿತು.
ಹತ್ಯೆ ನಡೆದ ಬಳಿಕ ಡಾರೆಲ್‌ನ ಗೆಳತಿ ರಿಟಾ ಹನೀಗೆ ಅನ್ಸೆಲ್ಮೋ ಹಲವು ಬಾರಿ ದೂರವಾಣಿ ಕರೆ ಮಾಡಿದ್ದರು. ದೂರವಾಣಿ ಕರೆಯನ್ನು ಸ್ವೀಕರಿಸಿದ್ದ ರೀಟಾ ಹನೀ ಒಂದು ವೇಳೆ ಅನ್ಸೆಲ್ಮೋ ಡಾರೆಲ್‌ನ ಅಂತ್ಯಸಂಸ್ಕಾರದಲ್ಲಿ ಭಾಗವಹಿಸಿದರೆ “ಅನ್ಸೆಲ್ಮೋನ ತಲೆ ಒಡೆಯುವುದಾಗಿ” ಹೇಳಿದ್ದರು. ಡಾರೆಲ್‌ ಹತ್ಯೆಯ ಬಳಿಕ ಸಾರ್ವಜನಿಕ ಹೇಳಿಕೆ ನೀಡಿದ್ದ ಅನ್ಸೆಲ್ಮೋ ಡಾರೆಲ್ ಹತ್ಯೆಯಾಗುವುದಕ್ಕಿಂತ ಮೊದಲು ಬ್ಯಾಂಡ್‌ ಅನ್ನು ಒಗ್ಗೂಡಿಸುವ ಕುರಿತು ಚಿಂತನೆ ನಡೆಸಿದ್ದ ಎಂದು ಹೇಳಿದ್ದರು. ಅದೇನೇ ಇರಲಿ, ಡಾರೆಲ್‌ ಹತ್ಯೆಯಾಗಿ ಒಂದು ವರ್ಷದ ಬಳಿಕ ಸಂದರ್ಶನವೊಂದರಲ್ಲಿ ಹೇಳಿಕೆ ನೀಡಿದ ವಿನ್ನಿ ಬ್ಯಾಂಡ್‌ನ ಒಗ್ಗೂಡುವಿಕೆ ಅಸಾಧ್ಯವಾಗಿತ್ತು ಎಂದು ಒಪ್ಪಿಕೊಂಡಿದ್ದರು.
1995ರಲ್ಲಿ ಅನ್ಸೆಲ್ಮೋ ಅವರ ಹಲವು ಪಾರ್ಶ್ವ ಯೋಜನೆಗಳಲ್ಲಿ ಒಂದಾದ ’ಡೌನ್‌’ ಪ್ರವರ್ಧಮಾನಕ್ಕೆ ಬಂತು. ಅನ್ಸೆಲ್ಮೋ ಹಾಗೂ ಕ್ರೌಬಾರ್‌ನ ಸದಸ್ಯರಾಗಿದ್ದ ಗಿಟಾರ್ ವಾದಕ ಕಿರ್ಕ್‌ ವಿಂಡ್‌ಸ್ಟೈನ್‌, ಬಾಸ್ಸಿಸ್ಟ್‌ ಟೊಡ್‌ ಸ್ಟ್ರೇಂಜ್‌ ಹಾಗೂ ಡ್ರಮ್ ವಾದಕ ಜಿಮ್ಮಿ ಬೋವರ್ ಸಂಗೀತಗಾರರ ಸೂಪರ್‌ಗ್ರೂಪ್ ತಂಡವಾಗಿದ್ದ ’ಡೌನ್‌’ ಜೊತೆ ಕೊರಿಶನ್ ಆಫ್ ಕನ್ಫರ್ಮಿಟಿ ಗಿಟಾರ್ ವಾದಕ ಪೆಪ್ಪರ್ ಕೀನನ್‌ ಕೂಡ ಗುರುತಿಸಿಕೊಂಡಿದ್ದರು. 1995ರ ಡೌನ್‌ನ ಚೊಚ್ಚಲ ಪ್ರಯತ್ನ ನೋಲಾ ಯಶಸ್ವಿಯಾಗಿತ್ತು. ಆದರೆ, ತಂಡದ ಸದಸ್ಯರೆಲ್ಲರೂ ತಮ್ಮ ಮಾತೃತಂಡಗಳಿಗೆ ಮರಳಿದ ಕಾರಣ ಹಲವಾರು ವರ್ಷಗಳ ವರೆಗೆ ಡೌನ್‌ ನಿಷ್ಕ್ರಿಯವಾಗಿರಬೇಕಾಗಿತ್ತು.
ಫಿಲ್‌ ಅನ್ಸೆಲ್ಮೋ ಜೊತೆ ಒಂದಾಗುವ ಸಾಧ್ಯತೆ ಏನಾದರೂ ಇದೆಯೇ ಎಂದು 2006ರಲ್ಲಿ ಕ್ರೇವ್‌ ಮ್ಯೂಸಿಕ್‌ ಕೇಳಿದ ಪ್ರಶ್ನೆಗೆ ಉತ್ತರಿಸುತ್ತಾ ವಿನ್ನಿ ಪೌಲ್‌ “ಖಂಡಿತವಾಗಿಯೂ ಇಲ್ಲ” ಎಂದು ಖಡಾಖಂಡಿತವಾಗಿ ಹೇಳಿದ್ದರು. ಪಂತೇರಾದ ಮಾಜಿ ಡ್ರಮ್‌ ವಾದಕ ಕೊನೆಗೆ ಹಾಗೂ ಮುದ್ವಯ್ನೆ ಹಾಗೂ ನಥಿಂಗ್‌ಫೇಸ್‌ ಜೊತೆಗೂಡಿ ಹೆಲ್‌ಯಾ ಕುರಿತು ಕೆಲಸ ಪ್ರಾರಂಭಿಸಿದ್ದರು. ಅನ್ಸೆಲ್ಮೋ ಹಾಗೂ ಬ್ರೌನ್‌ ಡೌನ್‌ ಜೊತೆ ಮತ್ತೆ ಕೈ ಜೋಡಿಸಿದರು ಮತ್ತು 2007ರ ಕೆನಡಾ ಪ್ರವಾಸದಲ್ಲಿ ಹೆವನ್‌ ಅಂಡ್‌ ಹೆಲ್‌ ಮತ್ತು ಮೆಗಾಡೆತ್‌ಗೂ ಸಹಕಾರ ನೀಡಿದರು. ಅದರ ಜೊತೆಗೆ ಅವರ ಜಾಗತಿಕ ಮ್ಯಾಗ್ನಟಿಕ್‌ ಪ್ರವಾಸದ ಮೊದಲರ್ಧ ಭಾಗದಲ್ಲಿ ಮೆಟಾಲಿಕಾಗೂ ಸಾಥ್‌ ನೀಡಿದರು.
2000ರಲ್ಲಿ, ಒಝಿ ಒಸ್ಬೊರ್ನ್‌, ಗಾಡ್ಸಮ್ಯಾಕ್‌, ಸ್ಟ್ಯಾಟಿಕ್-ಎಕ್ಸ್‌, ಮೆಥಡ್ಸ್‌ ಆಫ್‌ ಮೆಹೆಮ್‌, ಇಂಕ್ಯುಬಸ್, ಪಿ.ಓ.ಡಿ., ಬ್ಲ್ಯಾಕ್‌ ಲೇಬಲ್‌ ಸೊಸೈಟಿ, ಕ್ವೀನ್ಸ್ ಆಫ್‌ ದ ಸ್ಟೋನ್‌ ಏಜ್‌ ಹಾಗೂ ಅಪಾರ್ಟ್‌ಮೆಂಟ್ 26 ತಂಡಗಳೊಡಗೂಡಿ ಪಂತೇರಾ ಕೂಡ ಓಝ್‌ಫೆಸ್ಟ್‌ನಲ್ಲಿ ಹೆಜ್ಜೆ ಹಾಕಿತ್ತು. ನವಂಬರ್ ನಲ್ಲಿ ಬ್ಯಾಂಡ್‌ ತನ್ನ ಯೋಜಿತ ಪ್ರವಾಸವನ್ನು ರದ್ದು ಪಡಿಸಿತು. ಹೀಗೆ ರದ್ದು ಪಡಿಸುವುದರೊಳಗಾಗಿಯೇ ಎಂಟನೇ ವಾರ್ಷಿಕ ಹೌಸ್‌ ಆಫ್‌ ಶಾಕ್‌ ಈವೆಂಟ್‌ನಲ್ಲಿ ಪ್ರದರ್ಶನ ನೀಡುವ ವೇಳೆಯಲ್ಲಿ ಕೆಳಗೆ ಬಿದ್ದು ಅನ್ಸೆಲ್ಮೋ ಪಕ್ಕೆ ಮುರಿದುಕೊಂಡಿದ್ದರು.
1997ರಲ್ಲೂ ಕೂಡ ಓಝ್‌ ಫೆಸ್ಟ್‌ನಲ್ಲಿ ವೇದಿಕೆಯನ್ನೇರಿದ ಪಂತೇರಾ ಓಝಿ ಓಸ್ಬೊರ್ನ್‌, ಬ್ಲ್ಯಾಕ್‌ ಸಬ್ಬಾತ್, ಮರಿಲಿನ್ ಮ್ಯಾನ್ಸನ್, ಟೈಪ್ ಒ ನೆಗೆಟಿವ್, ಫಿಯರ್ ಫ್ಯಾಕ್ಟರಿ, ಮಿಷಿನ್ ಹೆಡ್ ಹಾಗೂ ಪವರ್ ಮ್ಯಾನ್ 5000 ಮುಂತಾದ ಘಟಾನುಘಟಿಗಳ ಜೊತೆಯಲ್ಲಿ ಪ್ರದರ್ಶನ ನೀಡಿತ್ತು. ಇದರ ಜೊತೆಗೆ, 1998ರಲ್ಲಿ ಇಂಗ್ಲೆಂಡ್‌ನಲ್ಲಿ ನಡೆದ ಓಝ್‌ಫೆಸ್ಟ್ ಪ್ರವಾಸದಲ್ಲೂ ಬ್ಯಾಂಡ್ ಬ್ಲ್ಯಾಕ್‌ ಸಬ್ಬಾತ್, ಓಝಿ ಒಸ್ಬೊರ್ನ್‌, ಫೂ ಫೈಟರ್ಸ್, ಸ್ಲೇಯರ್, ಸೋಲ್‌ಫ್ಲೈ, ಫಿಯರ್ ಫ್ಯಾಕ್ಟರಿ ಹಾಗೂ ಥೆರಪಿ?
2006 ಮೇ 11ರಂದು ಪಂತೇರಾ ಕುರಿತ 1 ಬಿಹೈಂಡ್‌ ದ ಮ್ಯೂಸಿಕ್ ‌ ಅಧ್ಯಾಯದ ಪ್ರೀಮಿಯರ್ ನಡೆಯಿತು. ಡಾರೆಲ್‌ ಹತ್ಯೆಯನ್ನೇ ಮುಖ್ಯವಾಗಿಟ್ಟುಕೊಂಡಿದ್ದ ಆ ಅಧ್ಯಾಯದಲ್ಲಿ ಬ್ಯಾಂಡ್‌ನ ಗ್ಲ್ಯಾಮ್‌ ಮೆಟಲ್‌ನ ಪ್ರಾರಂಭ, ಸಂಗೀತ ಪ್ರಕಾರದಲ್ಲಿ ತಿರುವು ಪಡೆದುಕೊಳ್ಳುತ್ತಲೂ ಮೇಲ್ಮುಖಗೊಂಡ ಅದರ ಜನಪ್ರಿಯತೆ, ಹಾಗೂ ಅನ್ಸೆಲ್ಮೋ ಮತ್ತು ಅಬ್ಬೋಟ್‌ ಸಹೋದರರ ನಡುವಿನ ಶೀತಲ ಸಮರ ಹಾಗೂ ಅದರಿಂದಾಗಿಯೇ ಛಿದ್ರಗೊಂಡ ಬ್ಯಾಂಡ್‌ ಹೀಗೆ ಪ್ರತಿಯೊಂದು ಆಯಾಮವನ್ನೂ ಈ ಅಧ್ಯಾಯ ಕಟ್ಟಿಕೊಡುತ್ತದೆ.
ಎಲ್ಲರೂ ಅಂದುಕೊಂಡಂತೆ ಎಕ್ಸೋಡರ್ ತಂಡದ ಮುಖ್ಯ “ಖ್ಯಾತಿಗೋಸ್ಕರ ನೀಡಿದ ಹೇಳಿಕೆ” ಏನೆಂದರೆ ತಮ್ಮ ಸಂಗೀತದ ಕೃತಿಚೌರ್ಯವೆಸಗಿದ್ದು ಪಂತೇರಾ ಎಂಬುದು. ಅದು ನಿಜಕ್ಕೂ ಅರ್ಥವಿಲ್ಲದ ಹೇಳಿಕೆ. ಗಿಟಾರ್ ಶೈಲಿಯಲ್ಲಿ ಕೆಲವೊಂದು ಚಿಕ್ಕ ಹೋಲಿಕೆಗಳಿರಬಹುದು ಹಾಗೂ ಕೆಲವು ಸಂದರ್ಭಗಳಲ್ಲಿ ಗಾಯಕ ಕೈಲ್ ಥಾಮಸ್ ಕೆಲವು ಸಾಲುಗಳನ್ನು ಕೈಬಿಟ್ಟು ಕಿರುಚುವುದನ್ನು ನೋಡಿದರೆ ಪಂತೇರಾ ನೆನೆಪಿಗೆ ಬರುತ್ತದೆ. ಹಾಗೆಂದು, ಪಂತೇರಾ ಎಕ್ಸೋಡರ್ ನ ತದ್ರೂಪು ಎನ್ನುವುದು ಮೂರ್ಖತನವಾದೀತು .
ಇವೆಲ್ಲವುಗಳ ನಡುವೆ ಅನ್ಸೆಲ್ಮೋ ಅವರ ಹೇಳಿಕೆಗಳು ಇನ್ನಿಲ್ಲದ ವಿವಾದ ಸೃಷ್ಟಿಸತೊಡಗಿದ್ದವು. ಮಾಂಟ್ರಿಯಲ್‌ ಸಂಗೀತ ಕಛೇರಿಯಲ್ಲಿ “ರಾಪ್‌ ಸಂಗೀತ ಶ್ವೇತವರ್ಣೀಯರ ಹತ್ಯೆಯನ್ನು ಪ್ರತಿಪಾದಿಸುತ್ತದೆ” ಎಂದು ಹೇಳಿಕೆ ನೀಡುವ ಮೂಲಕ ಅನ್ಸೆಲ್ಮೋ ಅನಗತ್ಯ ವಿವಾದ ಸೃಷ್ಟಿಸಿದ್ದರು. ನಂತರ ತಮ್ಮ ಮೇಲಿನ ಜನಾಂಗೀಯ ದ್ವೇಷದ ಆರೋಪವನ್ನು ಅಲ್ಲಗಳೆದ ಅನ್ಸೆಲ್ಮೋ ನಂತರ ತಾವು ಕುಡಿತದ ಅರೆಪ್ರಜ್ಞಾವಸ್ಥೆಯಲ್ಲಿ ತಪ್ಪಿ ನುಡಿದಿದ್ದಾಗಿ ಹೇಳಿ ತಮ್ಮ ನಡವಳಿಕೆಗೆ ಕ್ಷಮೆಯಾಚಿಸಿದರು.
ಅಲ್ಪಾಯುಷ್ಯದ ಆಸ್ಟ್ರೇಲಿಯಾದ ಲೈಂಗಿಕ ಸಲಹೆಯ ಕಾರ್ಯಕ್ರಮ “ಸೆಕ್ಸ್‌ ಲೈಫ್‌”ನ ಒಂದು ಎಪಿಸೋಡಿನಲ್ಲಿ ಒಬ್ಬ ಮನುಷ್ಯನ ಸಿಡಿಗಳ ಸಂಗ್ರಹಣೆಯಲ್ಲಿ ಪ್ರಥಮ ಸ್ಥಾನ ಗಳಿಸುವುದು ಯಾವುದು ಎಂಬುದಕ್ಕೆ ಕಾರ್ಯಕ್ರಮದ ನಿರೂಪಕ ದ ಗ್ರೇಟ್‌ ಸದರ್ನ್‌ ಟ್ರೆಂಡ್‌ಕಿಲ್ ‌ನ ಪ್ರತಿಯೊಂದನ್ನು ತೆಗೆದು ತೋರಿಸಿದ್ದರು ಹಾಗೆಯೇ ಪಂತೇರಾವನ್ನು “ಪ್ರಪಂಚದ ಅತ್ಯಂತ ಅಬ್ಬರದ ಬ್ಯಾಂಡ್‌” ಎಂದು ಬಣ್ಣಿಸಿದ್ದರು.
ತಮ್ಮನ್ನು ತಾವು ಬಿಕರಿ ಮಾಡಿಕೊಳ್ಳದೇ, ಟ್ರೆಂಡ್‌ಗಳಿಗೆ ಬಲಿಯಾಗದ ತಮ್ಮ ರಾಜಿರಹಿತ ವೃತ್ತಿ ಜೀವನದ ಕುರಿತು ತಂಡದವರಿಗೆ ಅಗಾಧ ಹೆಮ್ಮೆ ಇತ್ತು. ಆ ಹೆಮ್ಮೆ ಅವರ ದ ಗ್ರೇಟ್‌ ಸದರ್ನ್‌ ಟ್ರೆಂಡ್‌ಕಿಲ್ ‌ನ ಶೀರ್ಷಿಕೆ ಹಾಗೂ ಹಾಡುಗಳಲ್ಲಿ ಪ್ರತಿಧ್ವನಿತವಾಗುತ್ತದೆ. ಪಂತೇರಾದ ಅಧಿಕೃತ ವೆಬ್‌ಸೈಟ್‌ನಲ್ಲಿ ಅನ್ಸೆಲ್ಮೋ ಈ ಕುರಿತು ತಮ್ಮದೇ ಮಾತುಗಳಲ್ಲಿ ಹೇಳಿಕೊಂಡಿದ್ದಾರೆ;
ನಾವು ಹೆವಿ ಮೆಟಲ್‌, ’ಗ್ರಂಜ್‌ಮೆಟಲ್‌’, ಫಂಕ್‌ ಮೆಟಲ್‌, ರ್ಯಾಪ್‌ ಮೆಟಲ್‌ ಹೀಗೆ ಎಲ್ಲಾ ಬಗೆಯ ಟ್ರೆಂಡ್‌ಗಳ ಅಲೆಗಳನ್ನು ಎದುರಿಸಿಯೂ ಇಂದಿಗೂ ಚಾಲ್ತಿಯಲ್ಲಿದ್ದೇವೆ. ಸಿಕ್ಕಲ್ಲೆಲ್ಲಾ ಕೈಯಾಡಿಸುವುದಿಲ್ಲ ಎಂಬುದು ನಮ್ಮ ಸುತ್ತಮುತ್ತಲಿನವರ ಗಮನಕ್ಕೂ ಬರುವಂತಿದೆ. ನಾವು ಸೂಕ್ತ ಸ್ಥಾನದಲ್ಲಿಯೇ ಇದ್ದೇವೆ ಎಂಬುದು ನಮ್ಮ ಅಭಿಮಾನಿಗಳಿಗೂ ಗೊತ್ತಿದೆ.
ಆದಾಗ್ಯೂ, ಕೆಲವು ವಿಮರ್ಶಕರು ಹಾಗೂ ಅಭಿಮಾನಿಗಳು ಪಂತೇರಾ ಎಕ್ಸೋಡರ್ ನ ಸಂಗೀತವನ್ನು “ಕದ್ದಿದೆ” ಎಂಬರ್ಥದ ಯಾವುದೇ ಮಾತನ್ನೂ ವಿರೋಧಿಸುತ್ತಾರೆ. ಈ ಸಂಗತಿಯ ಕುರಿತು ತಮ್ಮ ಅಭಿಪ್ರಾಯ ವ್ಯಕ್ತಪಡಿಸುವ ಅಂತರ್ಜಾಲ ರೇಡಿಯೋ ಸ್ಟೇಷನ್‌ ’ಕೆಎನ್‌ಎಸಿ’ನ ಕಾಂಟ್ರಿಬ್ಯೂಟರ್ ಬ್ರಿಯಾನ್ ಡೇವಿಸ್:
2004 ಜುಲೈ ತಿಂಗಳಲ್ಲಿ ವಲ್ಗರ್ ಡಿಸ್‌ಪ್ಲೇ ಆಫ್‌ ಪವರ್ ಡಬಲ್‌-ಪ್ಲಾಟಿನಂಗೆ ತೆರಳಿತು ಹಾಗೂ ನಂತರದ ತಿಂಗಳಿನಲ್ಲಿ ದ ಗ್ರೇಟ್‌ ಸದರ್ನ್‌ ಟ್ರೆಂಡ್‌ಕಿಲ್‌ ಕೂಡ ಪ್ಲಾಟಿನಂ ಬಳಿ ಸಾರಿತು.
ಹಾಗೆಯೇ, “ವಿ ವಿಲ್‌ ಗ್ರಿಂಡ್‌ ದಟ್‌ ಏಕ್ಸ್‌ ಫಾರ್ ಎ ಲಾಂಗ್‌ ಟೈಮ್‌” ಮನೋಭಾವ ಕೂಡ, ಅನ್ಸೆಲ್ಮೋ ಹೇಳುವಂತೆ, “ನಮ್ಮ ಧ್ಯೇಯ”.
ಓವರ್ ಡೋಸ್, ಅಫಿಷಿಯಲ್‌ ಲೈವ್‌: 101 ಪ್ರೂಫ್‌ ಹಾಗೂ ಇನ್ನಿತರ ಉಪಯೋಜನೆಗಳು
ದೋಹಾವಳಿ ಯು 573 ವಿವಿಧ ಬಗೆಯ ದೋಹಾ ಮತ್ತು ಸ್ತೋತ್ರಗಳನ್ನು ಹೊಂದಿದ್ದು; ಇವುಗಳು ರಾಮ್-ಸತ್‌ಸಾಯಿಯಲ್ಲಿ ಪಡಿಯಚ್ಚಾಗಿದ್ದು, ಏಳು ಶತಮಾನಗಳ ಪದ್ಯಗಳ ಜೋಡಣೆಯಿದೆ. ಇವುಗಳ ಅತಿ ಹೆಚ್ಚಿನ ಸಂಖ್ಯೆಯ ಪದ್ಯಗಳು ದೋಹಾವಳಿಯಲ್ಲಿಯೂ ಹಾಗೂ ತುಲಸಿಯವರ ಇತರೆ ಕೃತಿಗಳಲ್ಲಿಯೂ ಕಾಣಿಸಿಕೊಂಡಿವೆ.
ಕಬಿತ್ತ ರಾಮಾಯಣ ಅಥವಾ ಕವಿತಾವಳಿ ಯು ಕವಿತ, ಘನಕ್ಷರಿ, ಚೌಪಾಯಿ ಮತ್ತು ಸವಯ್ಯ ಛಂದಸ್ಸಿನಲ್ಲಿನ ರಾಮನ ಇತಿಹಾಸವಾಗಿದ್ದು, ರಾಮಚರಿತಮಾನಸ ದಂತೆ ಇದನ್ನು ಏಳು ಕಾಂಡಗಳು ಅಥವಾ ಪಸುಗೆಗಳನ್ನಾಗಿ ವಿಂಗಡಿಸಲಾಗಿದೆ ಹಾಗೂ ರಾಮನ ಪಾತ್ರದ ಭವ್ಯತೆಯನ್ನು ರಚಿಸಲು ಮೀಸಲಿರಿಸಲಾಗಿದೆ,
ಗೀತಾವಳಿ ಕೂಡ ಏಳು ಕಾಂಡಗಳಿಂದ ಕೂಡಿದ್ದು, ರಾಜನ ಜೀವನದ ಕೋಮಲ ಮುಖದ ವಿವರಣೆಯಾಗಿದೆ; ಹಾಡಲು ಸರಿಹೊಂದುವ ಛಂದಸ್ಸನ್ನು ಹೊಂದಿದೆ
ಕೃಷ್ಣಾವಳಿ ಅಥವಾ ಕೃಷ್ಣ ಗೀತಾವಳಿ ಯು ಕೃಷ್ಣನ ಆರಾಧನೆಯ 61 ಹಾಡುಗಳ ಒಂದು ಸಂಗ್ರಹವಾಗಿದ್ದು, ಇದು ಹಿಂದಿಯ ಕನೌಜಿ ಆಡುಭಾಷೆಯಲ್ಲಿದೆ: ಇದರ ಅಸಲಿ ರೂಪ ಇನ್ನೂ ಸ್ಪಷ್ಟವಿಲ್ಲ,
ವಿನಯ ಪತ್ರಿಕ ಅಥವಾ ಬಿನ್ನಹಗಳ ಪುಸ್ತಕ ವು, ಸ್ತೋತ್ರಗಳು ಮತ್ತು ಪ್ರಾರ್ಥನೆಗಳ ಸರಣಿಯಾಗಿದ್ದು, ಇದರ ಮೊದಲ 43 ಸ್ತೋತ್ರಗಳು ರಾಮನ ಆಸ್ಥಾನ ಹಾಗೂ ಹಾಜರಾತಿಗಳನ್ನು ರೂಪಿಸುವ ನಿಮ್ನ ದೇವರುಗಳನ್ನು ಉದ್ದೇಶಿಸಲಾಗಿದೆ, ಹಾಗೂ ಉಳಿದ 44 ರಿಂದ 279 ಸ್ತೋತ್ರಗಳು ರಾಮನನ್ನು ಉದ್ದೇಶಿಸಲಾಗಿದೆ.
ಬಿಲ್ಲು ಬಾಣ ಹಿಡಿದು ಯುದ್ಧದಲ್ಲಿ ರಾಕ್ಷಸರ ವಿರುದ್ಧ ಜಯ ಸಾಧಿಸಿದವನನ್ನು ಆರಾಧಿಸು.
ಶಂಕರ ಮತ್ತು ಎಲ್ಲ ಸಂತರನ್ನು ಮೆಚ್ಚಿಸಿದ ಅವನನ್ನು ಈ ರೀತಿಯಾಗಿ ತುಲಸಿದಾಸರು ಆರಾಧಿಸುತ್ತಾರೆ,
ಕಾಮದಂತಹ ಭಾವನೆಗಳನ್ನು ಧ್ವಂಸಗೊಳಿಸಿ ನನ್ನ ಹೃದಯಕಮಲದಲ್ಲಿ ನೆಲೆಗೊಳ್ಳು.
ಇದನ್ನು ತುಲಸಿ-ಕೃತ ರಾಮಾಯಣ ವೆಂದು ಕರೆಯಲಾಗುತ್ತದೆ ಹಾಗೂ ಭಾರತದ ಹಿಂದಿ ಮಾತನಾಡುವ ಹಿಂದುಗಳ ಮನೆಗಳಲ್ಲಿ ಇದು ಚಿರಪರಿಚಿತವಾಗಿದೆ. ಈ ಪ್ರದೇಶದಲ್ಲಿ ಇದರ ಪದ್ಯಗಳು ಜನಪ್ರಿಯ ನುಡಿಮುತ್ತುಗಳಾಗಿವೆ ತುಲಸಿದಾಸರ ನುಡಿಗಟ್ಟುಗಳು ಸಾಮಾನ್ಯ ಮಾತುಗಳಾಗಿ ರೂಪಾಂತರ ಹೊಂದಿದ್ದು, ಅವರ ಪ್ರದೇಶದ ಅರಿವೂ ಇಲ್ಲದಂತೆ ಹಿಂದಿ ಮಾತನಾಡುವ ಮಿಲಿಯಾಂತರ ಜನರು ಇವುಗಳನ್ನು ಬಳಸುತ್ತಿದ್ದಾರೆ. ಕೇವಲ ಇವರ ಮಾತುಗಳು ನುಡಿಗಟ್ಟುಗಳಾಗಿರದೆ ಅವರ ಸಿದ್ದಾಂತವು ವಾಸ್ತವಿಕವಾಗಿ ಇಂದಿನ ಹಿಂದುತ್ವದಲ್ಲಿ ಅತಿ ಶಕ್ತಿಯುತ ಧಾರ್ಮಿಕ ಪ್ರಭಾವವನ್ನುಂಟುಮಾಡಿದೆ; ಹಾಗೂ ಇವರು ಯಾವುದೇ ಪಂಥವನ್ನು ಕಟ್ಟದೇ ಇದ್ದರೂ ಹಾಗೂ ಗುರು ಅಥವಾ ಮುಖಂಡನೆಂದು ಹೇಳಿಸಿಕೊಳ್ಳದೇ ಇವರನ್ನು ಎಲ್ಲೆಡೆ ಇವರನ್ನು ಒಬ್ಬ ಕವಿ ಮತ್ತು ಸಂತನೆಂದು ಹಾಗೂ ಧರ್ಮದ ಹಾಗೂ ಜೀವನ ನಿರ್ವಹಣೆಯ ಕುರಿತು ಸ್ಪೂರ್ತಿ ಹಾಗೂ ವಿಶ್ವಾಸಾರ್ಹ ಮಾರ್ಗದರ್ಶಿ ಎಂದು ಒಪ್ಪಿಕೊಂಡರು.
ಹಿಂದಿ ಮಾತನಾಡದ ಹಿನ್ನೆಲೆ ಹೊಂದಿರುವ ಒಬ್ಬ ವ್ಯಕ್ತಿಗೆ ಶ್ರೀ ರಾಮಚರಿತಮಾನಸವನ್ನು ಅರ್ಥ ಮಾಡಿಕೊಳ್ಳುವುದು ಸ್ವಲ್ಪ ಕಷ್ಟವಾಗುತ್ತದೆ. ಇದು ಮುಖ್ಯವಾಗಿ ಆಡುಬಾಷೆಗಳು ಮತ್ತು ನುಡಿಗಟ್ಟು ಹಾಗೂ ಸಂದಿಗ್ಧ ವಿನ್ಯಾಸದ ವಾಕ್ಯಗಳಲ್ಲಿರುವುದರಿಂದ ಕಷ್ಟಸಾದ್ಯವಾಗಿದೆ. ಈ ಕಠಿಣತೆಗಳೇ ಶ್ರೀ ರಾಮಚರಿತೆಯನ್ನು ಕಲಿಯಲು ಬಯಸುವ ವಿದ್ಯಾರ್ಥಿಗಳಿಗೆ ಒಂದು ವಿಶಿಷ್ಟವಾದ ಮೌಲ್ಯವನ್ನು ಕಟ್ಟಿಕೊಟ್ಟಿದೆ. ಇದು ವಿರೂಪಗೊಂಡ ಮತ್ತು ತಿರುಚಿದ ಪದಗಳನ್ನು ಗುರುತಿಸಲು ಬುದ್ದಿಯನ್ನು ಶಿಸ್ತುಗೊಳಿಸುತ್ತದೆ ಹಾಗೂ ಇದು ಒಂದು ವಾಕ್ಯವನ್ನು ಮೇಲೆ ಕೆಳಗೆ ಮತ್ತು ಒಳಗೆ ಹೊರಗೆ ತಿರುಗಸಿ ಗ್ರಹಿಸಲು ಸಾಧ್ಯವಾಗುವಂತೆ ಉಳಿಯಬಹುದೆಂಬುದನ್ನು ಕಲಿಸುತ್ತದೆ. ಎಡ್ವಿನ್ ಗ್ರೀವ್ಸ್ ತಮ್ಮ "ನೋಟ್ಸ್ ಆನ್ ದಿ ಗ್ರಾಮರ್ ಆಫ್ ರಾಮಾಯಣ ಆಫ್ ತುಲಸಿದಾಸ್" ಎಂಬ ಪುಸ್ತಕದಲ್ಲಿ ಶ್ರೀ ರಾಮಚರಿತಮಾನಸದ ವ್ಯಾಕರಣದ ಬಗ್ಗೆ ಒಂದು ಉತ್ತಮವಾದ ಪ್ರಸ್ತಾವನೆಯನ್ನು ಬರೆದಿದ್ದಾರೆ .
ಗ್ರೌಸ್‌ನ ರಾಮಚರಿತಮಾನಸ ದ ಅನುವಾದದಲ್ಲಿ ನಭಾ ಅವರ ಭಗತ್‌ಮಾಲ ದಲ್ಲಿನ ಪಠ್ಯ ಮತ್ತು ಉದ್ದೃತ್ತ ಭಾಗಗಳ ಅನುವಾದಗಳು ಹಾಗೂ ಇದರ ವರ್ಣನೆಯನ್ನು ಕಾಣಬಹುದಾಗಿದ್ದು, ಇವುಗಳು ಕವಿಯ ಸಂಪ್ರದಾಯಗಳಿಗೆ ಸಂಬಂಧಿಸಿದ ಮುಖ್ಯ ಮೂಲ ಪ್ರಾಧಿಕಾರವಾಗಿದೆ. ನಭಾಜಿ ಸ್ವತಃ ತುಲಸಿದಾಸರನ್ನು ಭೇಟಿ ಮಾಡಿದ್ದರು; ಆದರೆ ಕವಿಯನ್ನು ಶ್ಲಾಘಿಸುವ ನುಡಿಯು ಆತನ ಜೀವನಕ್ಕೆ ಸಂಬಂಧಿಸಿದ ವಾಸ್ತವಾಂಶಗಳನ್ನು ನೀಡುವುದಿಲ್ಲ - ಇದನ್ನು ಕ್ರಿ.ಶ. 1712ರಲ್ಲಿ ಪ್ರಿಯದಾಸರು ಬರೆದ ಟಿಕಾ ಅಥವಾ ಟಿಪ್ಪಣಿಯಲ್ಲಿ ಹೇಳಲಾಗಿದೆ, ಹಾಗೂ ಬಹುತೇಕ ವಿಷಯಗಳು ದಂತಕಥೆಗಳು ಹಾಗೂ ನಂಬಲರ್ಹವಲ್ಲವೆಂದು ಹೇಳಿದೆ. ಗುರುವಿನ ಖಾಸಗಿ ಹಿಂಬಾಲಕ ಹಾಗೂ ಆಪ್ತ ಸಂಗಾತಿಯಾದ ಬೇನಿಮಧಾಬ್ ದಾಸ್‌ರವರು ಕವಿಯ ಜೀವನಚರಿತ್ರೆ ಗೋಸಾಹಿ ಚರಿತ್ರ ವನ್ನು ರಚಿಸಿ, 1642ರಲ್ಲಿ ಸಾವನ್ನಪ್ಪಿದ್ದರು, ದುರದೃಷ್ಟಕ್ಕೆ ಈ ಕೃತಿ ಕಾಣೆಯಾಯಿತು ಹಾಗೂ ಇದರ ಯಾವುದೇ ಪ್ರತಿ ಅಸ್ತಿತ್ವದಲ್ಲಿಲ್ಲ.
ಆದಾಗ್ಯೂ, ತುಲಸಿದಾಸರಿಗೆ "ಸಿದ್ದಾಂತ" ಅಷ್ಟು ಪ್ರಮುಖವಲ್ಲ ಎಂದು ಅರ್ಥ ಮಾಡಿಕೊಳ್ಳುವುದು ಮುಖ್ಯ. ರಾಮ-ನಾಮ ಪದೇ ಪದೇ ಜಪಿಸುವ ಅಭ್ಯಾಸ, ರಾಮನ ಹೆಸರು ಅಭ್ಯಾಸ ತುಂಬಾ ಸೂಕ್ತವಾಗಿದೆ. ವಾಸ್ತವವಾಗಿ ತುಲಸೀದಾಸರು, ರಾಮನ ಹೆಸರು ರಾಮನಿಂತ ದೊಡ್ಡದೆಂದು ಹೇಳಿದ್ದಾರೆ ರಾಮನ ಹೆಸರು ರಾಮನಿಂತ ಏಕೆ ದೊಡ್ಡದು?
ಏಕೆಂದರೆ "ರಾಮ" ಎಂಬುದು ಮಂತ್ರ, ಒಂದು ಶಬ್ದ, ಇದನ್ನು ಪದೇ ಪದೇ ಜಪಿಸುವುದರಿಂದ ಒಬ್ಬರನ್ನು ಪ್ರಜ್ಞೆಯ ಉಚ್ಛ್ರಾಯ ಸ್ಥಿತಿಗೆ ಕರೆದುಕೊಂಡು ಹೋಗಬಹುದು. ಈ ರೀತಿಯಾಗಿ ರಾಮನಲ್ಲ "ರಕ್ಷಿಸುವುದು" ಬದಲಾಗಿ ರಾಮನ ಹೆಸರು. ಏಕೆಂದರೆ ಸ್ವತಃ ರಾಮನನ್ನು ಈ ಹೆಸರು ಹೊಂದಿದೆ. ಸ್ವತಃ ರಾಮನೆಂದರೆ ಪ್ರಪಂಚದ ಪ್ರತಿ ಅಣುವಿನಲ್ಲೂ ಈತ ಇದ್ದಾನೆಂದು ಅರ್ಥ .
ಅಯೋಧ್ಯಾ-ಕಾಂಡ ದ ಹಸ್ತಪ್ರತಿಯು ಕವಿಯ ಸ್ವಂತ ಕೈಬರಹದಲ್ಲಿದ್ದು, ತಮ್ಮ ಜನ್ಮಸ್ಥಳ ಬಂದ ಜಿಲ್ಲೆಯ ರಾಜಪುರ್‌ದಲ್ಲಿದೆ ಎಂದು ಹೇಳಲಾಗಿದೆ. ಸಮ್ವತ್ 1661 ರ ಅಂದರೆ, ಕವಿಯ ಸಾವಿನ ಹತ್ತೊಂಬತ್ತು ವರ್ಷಗಳ ಮುಂಚಿನ ಬಾಲ-ಕಾಂಡ ಗಳಲ್ಲೊಂದು, ಹಾಗೂ ಜಾಗರೂಕತೆಯಿಂದ ಸರಿಪಡಿಸಿದ್ದೆಂದು ಸ್ವಂತ ತುಲಸಿದಾಸರು ಆಪಾದಿಸಿದ್ದು ಅಯೋಧ್ಯೆಯಲ್ಲಿದೆ. ಲಕ್ನೋ ಜಿಲ್ಲೆಯ ಮಲಾಯಿಬಾದ್‌ನಲ್ಲಿ ಇನ್ನೊಂದು ಜೀವನಚರಿತ್ರೆಯನ್ನು ಸಂರಕ್ಷಿಸಲಾಗಿದೆ ಎಂದು ವರದಿಯಾಗಿದೆ, ಆದರೆ ಇದುವರೆಗೆ ದೃಢಪಟ್ಟಿಲ್ಲ. ಬನಾರಸ್‌ನಲ್ಲಿ ಇನ್ನೊಂದು ಪುರಾತನ ಹಸ್ತಪ್ರತಿಗಳು ದೊರೆತಿವೆ. ಭಾರತೀಯ ನಾಗರೀಕ ಸೇವೆಯ ಎಫ್. ಎಸ್. ಗ್ರೌಸ್‌ರವರು ಸಮಗ್ರ ಕೃತಿಗಳನ್ನು ಇಂಗ್ಲೀಷಿಗೆ ಅನುವಾದಿಸಿದ್ದಾರೆ .
ರಾಮಚರಿತಮಾನಸ ವು ರಾಮನಿಗೆ ಅರ್ಪಿಸಲಾದ ಮಹಾಕಾವ್ಯವಾಗಿದ್ದು, ಇದು ವಾಲ್ಮೀಕಿ ರಾಮಾಯಣದ ಅವಧಿ ಆವೃತ್ತಿಯಾಗಿದೆ. ಇದು ನಿಖರವಾಗಿ: ಅವಧಿ ಆವೃತ್ತಿ"ಯಲ್ಲ ಆದರೆ ಮೂಲವು ಇದರ ಪ್ರಕಾರದ್ದಾಗಿದೆ. "ಅವಧಿ" ಯಲ್ಲದೆ ಇತರೆ ಮೂರು ಭಾಷೆಗಳನ್ನು ರಾಮಚರಿತಮಾನಸ ಮಹಾಕಾವ್ಯದಲ್ಲಿ ಕಾಣಬಹುದು - ಅವುಗಳು "ಭೋಜ್‌ಪುರಿ", ಬ್ರಿಜ್‌ಬಾಸಾ" ಹಾಗೂ ಚಿತ್ರಕೂಟ ಜನರ ಸ್ಥಳೀಯ ಭಾಷೆ ಮೂಲ ಸಂಸ್ಕೃತ ರಾಮಾಯಣದ ಅನೇಕ ಅನುವಾದಗಳಂತೆ, ಇದನ್ನು ಕೂಡ ಭಾರತದ ಅನೇಕ ಹಿಂದು ಮನೆಗಳಲ್ಲಿ ಓದಿ, ಆರಾಧಿಸಲಾಗುತ್ತಿದೆ. ಇದೊಂದು ಸ್ಪೂರ್ತಿದಾಯಕ ಪುಸ್ತಕವಾಗಿದ್ದು, ಪದ್ಯದ ರೂಪದಲ್ಲಿ ಚೌಪಾಯಿ ಎಂದು ಕರೆಯಲ್ಪಡುವ ದ್ವಿಪದಿಗಳನ್ನು ಹೊಂದಿದೆ.
ಹೆಸರನ್ನು ಅನೇಕ ಬಗೆಗಳಲ್ಲಿ ಬರೆಯಬಹುದು. ದೇವನಾಗರಿ ಅಕ್ಷರಗಳ ಪ್ರತಿಲಿಪಿಯಾಗಿದ್ದರೆ ತುಲಸೀದಾಸ ಎಂದು ಸಂಸ್ಕೃತ ಅಕ್ಷರಗಳ ಉಚ್ಛಾರವನ್ನು ಸೂಚಿಸಲು ಅಥವಾ ಹಿಂದಿಯ ಉಚ್ಛಾರದ ಪ್ರತಿಲಿಪಿಯಾಗಿದ್ದರೆ ತುಲಸಿದಾಸ್ ಎಂದು ಬರೆಯಲಾಗುವುದು. ಯಾವದೇ ಬಗೆಯಲ್ಲಿ ಬರೆದರೂ, ಹೆಸರು ಎರಡು ಪದಗಳಿಂದ ಹುಟ್ಟಿದೆ: ತುಲಸಿ, ಇದು ಒಂದು ಭಾರತೀಯ ತುಳಸಿ ಜಾತಿಯ ಸಸ್ಯವಾಗಿದೆ, ಹಾಗೂ ದಾಸ ಎಂದರೆ ಸೇವಕ ಅಥವಾ "ಭಕ್ತ ಎಂದು.
ತುಲಸಿದಾಸರು ಅವರ ಗುರುಗಳಾದ ನರಹರಿ ದಾಸ್‌ರವರ ವಿನಮ್ರ ಹಿಂಬಾಲಕನೆಂದು ಪ್ರತಿಪಾದಿಸಿದರು, ಚಿಕ್ಕ ಹುಡುಗನಾಗಿದ್ದಾಗ ಸುಕಾರ್‌-ಖೆತ್‌ನಲ್ಲಿ ಮೊದಲ ಬಾರಿಗೆ ರಾಮನ ಕಾರ್ಯಸಿದ್ಧಿಗಳ ಕಥೆಯನ್ನು ಅವರಿಂದ ಕೇಳಿದ್ದು, ಇದು ಮುಂದೆ ರಾಮಚರಿತಮಾನಸ ದ ಮುಖ್ಯವಿಷಯವಾಗಿ ರೂಪುಗೊಂಡಿತು. ನರಹರಿ ದಾಸ್‌ರವರು ಆರನೇ ಆಧ್ಯಾತ್ಮಿಕ ಗುರುವಾಗಿದ್ದು, ಉತ್ತರ ಭಾರತದಲ್ಲಿ ಜನಪ್ರಿಯವಾದ ವೈಷ್ಣವತಾವಾದದ ಸಂಸ್ಥಾಪಕ ಹಾಗೂ ಅವರ ಪ್ರಸಿದ್ಧ ಕಾವ್ಯಗಳಿಂದ ಹೆಸರಾದ ರಮಾನಂದರ ನಂತರದ ಆಧ್ಯಾತ್ಮ ಗುರು.
ಬವರಾಯ್ ರಾಮಾಯಣ, ಜಾನಕಿ ಮಂಗಲ್, ರಮಾಲಾಲ್ ನಹಚ್ಚು, ರಾಮಜ್ನ ಪ್ರಶ್ನ, ಪಾರ್ವತಿ ಮಂಗಲ್, ಕೃಷ್ಣ ಗೀತಾವಳಿ, ಹನುಮಾನ್ ಬಹುಕ, ಸಂಕಟ ಮೋಚನ ಮತ್ತು ವೈರಾಗ್ಯ ಸಾಂದೀಪಿನಿ ಇವು ತುಲಸಿದಾಸರ ಸಣ್ಣ ಕೃತಿಗಳಾಗಿವೆ. ಸಣ್ಣ ರಚನೆಗಳಲ್ಲಿ ತುಂಬಾ ಆಸಕ್ತಿಕರವಾಗಿರುವುದು ವೈರಾಗ್ಯ ಸಾಂದೀಪಿನಿ ಅಥವಾ ಕಿಂಡ್ಲಿಂಗ್ ಆಫ್ ಕಾಂಟಿನೆನ್ಸ್ ಎಂಬ ಪದ್ಯ, ಇದು ಪವಿತ್ರ ಮಾನವನ ಸ್ವಭಾವ ಮತ್ತು ಮಹಾತ್ಮ್ಯೆಯನ್ನು ಹಾಗೂ ಅವನು ಪಡೆಯುವ ನಿಜವಾದ ಶಾಂತತೆಯನ್ನು ವರ್ಣಿಸುತ್ತದೆ.
ತುಲಸಿದಾಸರನ್ನು ಮಹಾ ಸಂತ ವಾಲ್ಮೀಕಿಯ ಅವತಾರವೆಂದು ಪರಿಗಣಿಸಲಾಗಿದೆ. ಭವಿಷ್ಯೋತ್ತರ ಪುರಾಣದಲ್ಲಿ, ದೇವನಾದ ಶಿವನು ಪಾರ್ವತಿಗೆ, ಹೇಗೆ ವಾಲ್ಮೀಕಿಯು ಕಲಿಯುಗದಲ್ಲಿ ದೇಶೀಯ ಭಾಷೆಯಲ್ಲಿ ಶ್ರೀ ರಾಮನ ಕೀರ್ತಿಗಳನ್ನು ಹಾಡಲು ಹನುಮಂತನಿಂದ ವರವನ್ನು ಪಡೆದನೆಂದು ಹೇಳುತ್ತಾನೆ. ಶಿವನ ಈ ಭವಿಷ್ಯವಾಣಿಯು ಶ್ರಾವಣ ಶುಕ್ಲ ಸಪ್ತಮಿ, ವಿಕ್ರಮಿ ಸಮ್ವತ್ 1554 ರಂದು ವಾಲ್ಮೀಕಿಯು ತುಲಸಿದಾಸರಾಗಿ ಅವತರಿಸುವ ಮೂಲಕ ಫಲಕಾರಿಯಾಯಿತು.
ನಗ್ರಿ ಪ್ರಾಚರ್ಣಿ ಸಭಾರವರ ರಾಮಾಯಣ ದ ಆವೃತ್ತಿಯ ಪ್ರಸ್ತಾವನೆಯಲ್ಲಿ ತುಲಸಿಯವರ ಜೀವನದ ಎಲ್ಲ ಗೊತ್ತಿರುವ ವಾಸ್ತವಾಂಶಗಳನ್ನು ಒಂದೆಡೆ ತಂದು ವಿಮರ್ಶಾತ್ಮಕವಾಗಿ ಚರ್ಚಿಸಲಾಗಿದೆ ಧಾರ್ಮಿಕ ಸ್ಥಿತಿಯಲ್ಲಿ ಆತನ ಪ್ರತಿಪಾದನೆಗಾಗಿ ಹಾಗೂ ಉತ್ತರ ಭಾರತದ ಜನಪ್ರಿಯ ಧರ್ಮದಲ್ಲಿ ಕವಿಯ ಸ್ಥಾನವನ್ನು ತಿಳಿಯಲು ಡಾ.ಗ್ರಿಯರ್‌ಸನ್‌ನ ಜರ್ನಲ್ ಆಫ್ ದಿ ರಾಯಲ್ ಏಷಿಯಾಟಿಕ್ ಸೊಸೈಟಿ, ಜುಲೈ 1903, . 447–466 ನ್ನು ನೋಡಿ.
ತಾಯಿ ಹುಲ್ಸಿ ಹಾಗೂ ತಂದೆ ಆತ್ಮಾರಾಮ್ ದುಬೆ ಇವರಿಗೆ ಮಗನಾಗಿ ತುಲ್ಸಿದಾಸ್‌ರವರು ಶ್ರಾವಣ ಶುಕ್ಲ ಸಪ್ತಮಿ, ವಿಕ್ರಮಿ ಸಮ್ವತ್ 1554 ರಲ್ಲಿ ಅಕ್ಬರನ ಆಳ್ವಿಕೆಯ ಸಮಯದಲ್ಲಿ, ಭಾರತ ದೇಶದ ಉತ್ತರಪ್ರದೇಶದ ಬಂದ ಜಿಲ್ಲೆಯಲ್ಲಿ ಜನಿಸಿದರು. ತುಲ್ಸಿದಾಸರು ಪರಶರ ಗೋತ್ರದ ಸರ್ಯುಪರೀನ್ ಬ್ರಾಹ್ಮಣರಾಗಿದ್ದರು. ಇದಕ್ಕೆ ಸಂಬಂಧಿಸಿದ ಪ್ರಸಿದ್ಧ ಪದ್ಯವೆಂದರೆ. ಪುರಾಣಗಳು
ತುಲಸಿದಾಸರ ರಾಮಚರಿತಮಾನಸ ಹಾಗೂ ವಾಲ್ಮೀಕಿ ರಾಮಾಯಣದ ನಡುವೆ ಅನೇಕ ಭಿನ್ನತೆಗಳಿವೆ. ಕೈಕೇಯಿ ತನ್ನ ಗಂಡನಿಗೆ ರಾಮನನ್ನು ದೇಶಭ್ರಷ್ಟನನ್ನಾಗಿ ಮಾಡುವಂತೆ ಬಲವಂತಪಡಿಸುವ ಪ್ರಸಂಗವು ಒಂದು ಉದಾಹರಣೆಯಾಗಿದೆ. ತುಲಸಿದಾಸರ ಕೃತಿಯಲ್ಲಿ ದೀರ್ಘ ಹಾಗೂ ಹೆಚ್ಚು ಮಾನಸಿಕತೆ, ಜೊತೆಗೆ ತೀವ್ರ ಪಾತ್ರಚಿತ್ರಣ ಮತ್ತು ಅದ್ಭುತ ಉಪಮಾಲಂಕಾರಗಳನ್ನು ಕಾಣಬಹುದು.
ಆಚಾರ್ಯ ರಾಮ ಚಂದ್ರ ಶುಕ್ಲರವರು ತಮ್ಮ ವಿಮರ್ಶಾ ಕೃತಿ ಹಿಂದಿ ಸಾಹಿತ್ಯ ಕಾ ಇತಿಹಾಸ್ ನಲ್ಲಿ ತುಲಸಿದಾಸರ ಸಾಹಿತ್ಯದ ಮೌಲ್ಯವನ್ನು ಎತ್ತಿಹಿಡಿದಿದ್ದಾರೆ ಪ್ರಪಂಚದ ಇತರೆ ಸಾಹಿತಿಗಳೊಂದಿಗೆ ಹೋಲಿಸುವಂತೆ ಹಾಗೂ ಈ ಮಹಾನ್ ಕವಿಯನ್ನು ಶಾಶ್ವತಗೊಳಿಸಿದ ತುಲಸಿಯವರ ಲೋಕಮಂಗಳವನ್ನು ಸಾಮಾಜಿಕ ಏಳ್ಗೆಯ ಸಿದ್ದಾಂತ ಎಂದು ವಿವರಿಸಿದ್ದಾರೆ.
ತುಲಸಿದಾಸರ ಸಮಕಾಲೀನರಾದ ಹಾಗೂ ಮಹಾ ಭಕ್ತರಾದ ನಭದಾಸರು ಕೂಡ ತಮ್ಮ ಕೃತಿ ಭಕ್ತ್‌ಮಾಲ್‌ನಲ್ಲಿ ತುಲಸಿದಾಸರನ್ನು ವಾಲ್ಮೀಕಿಯವರ ಅವತಾರವೆಂದು ಬಣ್ಣಿಸಿದ್ದಾರೆ. ರಾಮನಂದಿ ಪಂಥ ವು ವಾಲ್ಮೀಕಿಯವರೇ ತುಲಸಿದಾಸರಾಗಿ ಕಲಿಯುಗದಲ್ಲಿ ಅವತರಿಸಿದ್ದಾರೆಂದು ದೃಢವಾಗಿ ನಂಬಿದೆ.
ತುಳಸಿದಾಸ್ ದೇವನಾಗರಿಯಲ್ಲಿ: ुीा) ಒಬ್ಬ ಮಹಾ ಅವಧಿ ಭಕ್ತ, ತತ್ವಜ್ಞಾನಿ, ವಾಗ್ಗೇಯಕಾರ ಹಾಗೂ ಹಿಂದೂ ದೈವ ರಾಮನಿಗೆ ಅರ್ಪಿಸಿದ ಮಹಾಕಾವ್ಯ ಮತ್ತು ಧರ್ಮಗ್ರಂಥವಾದ ರಾಮಚರಿತಮಾನಸ ದ ಕೃತಿಕರ್ತ.
ರಾಮಚರಿತಮಾನಸ ವಲ್ಲದೆ, ತುಲಸಿದಾಸರು ಐದು ದೀರ್ಘ ಮತ್ತು ಆರು ಲಘುವಾದ ಕೃತಿಗಳನ್ನು ರಚಿಸಿದ್ದು, ಇವುಗಳಲ್ಲಿ ಬಹುತೇಕ ಕೃತಿಗಳು ರಾಮನ ವಿಚಾರ, ಆತನ ಕಾರ್ಯಗಳು ಹಾಗೂ ಅವನೆಡೆಗಿನ ಭಕ್ತಿಯ ಕುರಿತಾಗಿವೆ. ಮೊದಲಿನ ಕೃತಿಗಳು:
ತುಲಿಸಿದಾಸರಿಂದ ರಚಿತವಾದ ಎಲ್ಲ ಕೃತಿಗಳ ಸಂಗ್ರಹವು 13 ಪುಸ್ತಕವನ್ನು ಹೊಂದಿದ್ದು ,ಇದನ್ನು ಬಿಂದಾ ಪ್ರಸಾದ್ ಖತ್ರಿ ಯವರು ಇಂಗ್ಲೀಷಿಗೆ ಅನುವಾದಿಸಿದ್ದಾರೆ. ಆದಾಗ್ಯೂ ಕೃತಿಗಳು ಇದುವರೆಗೂ ಪ್ರಕಾಶಗೊಂಡಿಲ್ಲ.
ರಾಮಾಯಣದ ಹೊರತು ತುಲಸಿದಾಸರ ಅತ್ಯಂತ ಪ್ರಸಿದ್ಧ ಹಾಗೂ ಓದಿಸಿಕೊಂಡ ಸಾಹಿತ್ಯದ ಅಂಶವೆಂದರೆ " ಹನುಮಾನ್ ಚಾಲೀಸಾ", ಹನುಮಾನನ್ನು ಸ್ತುತಿಸುವ ಕಾವ್ಯ. ಅನೇಕ ಹಿಂದುಗಳು ಇದನ್ನು ಪ್ರತಿದಿನ ಪ್ರಾರ್ಥನೆಯಂತೆ ಹಾಡುತ್ತಾರೆ.
ತುಲಸಿದಾಸರು ಅವರ ಮನಸನ್ನು, ಸದಾ ದಯಾಳುವಾದ ಹಾಗೂ ನಮ್ಮ ಕ್ರೂರ ಜೀವನದ ಅವಧಿಯಲ್ಲಿನ ಎಲ್ಲ ಭಯಗಳನ್ನು ಸಂಹರಿಸುವ ಶ್ರೀ ರಾಮನನ್ನು ಧ್ಯಾನಿಸುವಂತ ಪ್ರೇರೇಪಿಸುತ್ತಾರೆ
ನನ್ನ ದೊರೆಯು ಕೋಮಲ/ತಾಜಾ ಕಮಲದಂತೆ ದೊಡ್ಡ, ಸುಂದರ ಕಣ್ಣುಗಳನ್ನು ಹೊಂದಿದ್ದು, ಆತನ ಬಾಹುಗಳು ಮತ್ತು ಪಾದಗಳು ಕಮಲದಂತಿವೆ ಹಾಗೂ ಆತನ ಮುಖವು ಬಿರಿದ ಕಮಲದಂತೆ ಇದೆ.
ಸ್ತಂಭ ವರ್ಣರೇಖನದಲ್ಲಿನ ಸ್ಥಿರ ಪ್ರಾವಸ್ಥೆ ಅಥವಾ ಅಧಿಚೂಷಕ ವು ಒಂದು ಘನವಸ್ತುವಾಗಿದೆ. ಜಲಸಂಯೋಜಿತ ಸಿಲಿಕವು ಸ್ತಂಭ ವರ್ಣರೇಖನಕ್ಕೆ ಸಂಬಂಧಿಸಿದ ಅತ್ಯಂತ ಸಾಮಾನ್ಯ ಸ್ಥಿರ ಪ್ರಾವಸ್ಥೆಯಾಗಿದ್ದು, ಇದರ ನಂತರದ ಸ್ಥಾನವನ್ನು ಅಲ್ಯೂಮಿನಾ ಆಕ್ರಮಿಸಿಕೊಂಡಿದೆ. ಸೆಲ್ಯುಲೋಸು ಪುಡಿಯನ್ನು ಹಿಂದೆಲ್ಲಾ ಅನೇಕ ವೇಳೆ ಬಳಸಲಾಗಿದೆ. ಇರುವ ಇತರ ಸಂಭವನೀಯತೆಗಳಲ್ಲಿ ಅಯಾನು ವಿನಿಮಯ ವರ್ಣರೇಖನ, ಹಿಂಚಲಿತ-ಪ್ರಾವಸ್ಥೆ ವರ್ಣರೇಖನ , ಆಕರ್ಷಣ ಬಲದ ವರ್ಣರೇಖನ ವಿಸ್ತರಿತ ತಳಹದಿಯ ಅಧಿಚೂಷಣ ಮೊದಲಾದವು ಸೇರಿವೆ. ಸ್ಥಿರ ಪ್ರಾವಸ್ಥೆಗಳು ಸಾಮಾನ್ಯವಾಗಿ ನಯವಾಗಿ ಪುಡಿಮಾಡಿದ ಪುಡಿಗಳಾಗಿರುತ್ತವೆ ಅಥವಾ ಕಲಿಲ ದ್ರಾವಣಗಳಾಗಿರುತ್ತವೆ ಮತ್ತು/ಅಥವಾ ಒಂದು ವರ್ಧಿಸಲ್ಪಟ್ಟ ಮೇಲ್ಮೈಗೆ ಸಂಬಂಧಿಸಿದಂತೆ ಅವು ಸೂಕ್ಷ್ಮ ರಂಧ್ರಗಳಿಂದ ಕೂಡಿದವಾಗಿರುತ್ತವೆ. ಆದರೂ ಸಹ ಯಲ್ಲಿ ಒಂದು ದ್ರವೀಕರಿಸಲ್ಪಟ್ಟ ತಳಹದಿಯನ್ನು ಬಳಸಲಾಗುತ್ತದೆ."' ಚಲನಶೀಲ ಪ್ರಾವಸ್ಥೆ
ಪ್ರತ್ಯೇಕ ಘಟಕಗಳು ಸ್ಥಿರ ಪ್ರಾವಸ್ಥೆಯಿಂದ ವಿಭಿನ್ನವಾಗಿ ಹಿಡಿದಿಡಲ್ಪಟ್ಟಿರುತ್ತವೆ ಮತ್ತು ಪ್ರೋದ್ಧಾವಕ ದ್ರವದೊಂದಿಗೆ ವಿಭಿನ್ನ ವೇಗಗಳಲ್ಲಿ ಸ್ತಂಭದ ಮೂಲಕ ಅವು ಓಡುತ್ತಿರುವಾಗ ಒಂದರಿಂದ ಒಂದು ಪ್ರತ್ಯೇಕವಾಗಿರುತ್ತವೆ. ಸ್ತಂಭದ ಕೊನೆಯಲ್ಲಿ ಅವು ಒಂದಾಗಿ ಒಮ್ಮೆಗೇ ಪ್ರೋದ್ಧಾವಿಸುತ್ತವೆ. ಸಂಪೂರ್ಣ ವರ್ಣರೇಖನ ಪ್ರಕ್ರಿಯೆಯ ಅವಧಿಯಲ್ಲಿ ಅಂಶಗಳ ಒಂದು ಸರಣಿಯಲ್ಲಿ ಪ್ರೋದ್ಧಾವಕ ದ್ರವವು ಸಂಗರಹಿಸಲ್ಪಡುತ್ತದೆ. ಪ್ರೋದ್ಧಾವಕ ದ್ರವ ಹರಿವಿನ ಸಂಯೋಜನೆಯನ್ನು ನಿಯಂತ್ರಿಸಲು ಸಾಧ್ಯವಿದೆ ಮತ್ತು ಕರಗಿರುವ ಸಂಯುಕ್ತಗಳಿಗೆ ಸಂಬಂಧಿಸಿದಂತೆ ಪ್ರತಿ ಅಂಶವನ್ನೂ ವಿಶ್ಲೇಷಿಸಲಾಗುತ್ತದೆ, ಉದಾಹರಣೆಗೆ, ವಿಶ್ಲೇಷಕ ವರ್ಣರೇಖನ, ಹೀರಿಕೆ, ಅಥವಾ ಪ್ರತಿದೀಪ್ತಿಯಿಂದ ಇದನ್ನು ಕೈಗೊಳ್ಳಲಾಗುತ್ತದೆ. ಚಲಿಸುತ್ತಿರುವ ಪಟ್ಟೆಗಳ ರೀತಿಯಲ್ಲಿ ಕಾಣುವ ವರ್ಣವಿಶಿಷ್ಟ ಸಂಯುಕ್ತಗಳನ್ನು ಗಾಜಿನ ಗೋಡೆಯ ಮೂಲಕ ನೋಡಲು ಸಾಧ್ಯವಿದೆ.